KHO:2015:150 - Korkein hallinto-oikeus\nEtusivu » Päätöksiä » Vuosikirjapäätökset » Vuosikirjapaatos » KHO:2015:150\nVesitalousasia – Pohjavesi – Lämpökaivo – Maalämpöjärjestelmä – Pohjaveden laatu – Pilaantuminen – Ympäristönlaatunormi\nVesitaloushankkeen luvanvaraisuutta koskevan vesilain 3 luvun 2 §:n mukaan luvanvaraisen muutoksen kohteena voi olla myös pohjaveden laatu. Lisäksi 1 momentin 2 kohdassa tarkoitetut haitalliset muutokset pohjavesiesiintymän tilassa voivat viitata muutoksiin niin pohjavesien määrällisessä kuin kemiallisessa tilassakin. Pykälän 1 momentin 5 kohdan perusteella lämpökaivokentän rakentamiseen yhdyskunnan vedenhankintakäytössä olevalla pohjavesialueella voidaan edellyttää lupaa mahdollisen suoja-alueen rajauksesta riippumatta. Kun hankekiinteistön ympäristössä lisäksi oli pilaantuneita maa-alueita ja pohjavettä, saattoi lämpökaivojen poraamisesta ja kaivutöistä aiheutua vesilain 3 luvun 2 §:n 1 momentin 2 kohdassa tarkoitettuja haitallisia vaikutuksia pohjavesiesiintymän tilaan.\nVesitalousluvan myöntämisen edellytyksiä tuli arvioida vesilain 3 luvussa säädetyn intressivertailun perusteella. Tässä tapauksessa hankkeesta saatavat hyödyt koituivat ainoastaan yksityiselle edulle eli luvanhakijana olevalle taloyhtiölle maalämpöjärjestelmästä saatavan energiatuotannon kautta. Tätä hankkeesta saatavaa yksityistä hyötyä oli vesilain 3 luvun 4 §:n 1 momentin 2 kohdan mukaan verrattava hankkeesta yleisille tai yksityisille eduille koituviin menetyksiin. Yleiselle edulle aiheutuvia menetyksiä arvioitaessa voitiin vesilain 3 luvun 6 §:n 2 momentin nojalla muun ohella ottaa huomioon pohjavesien kemiallisen tilan arviointiin tarkoitetut ympäristönlaatunormit. Hankkeesta yleiselle edulle koituvat menetykset kohdistuivat tässä tapauksessa yhdyskunnan vedenottoon ja veden käyttöön talousvetenä sekä vesienhoidon ja merenhoidon järjestämisestä annetun lain mukaan arvioitavaan pohjaveden kemialliseen tilaan.\nHankkeesta yksityiselle edulle saatavat hyödyt eivät olleet yleiselle edulle aiheutuvia menetyksiä huomattavasti suurempia, eikä vesilain 3 luvun 4 §:n 1 momentin 2 kohdassa tarkoitettuja luvan myöntämisen edellytyksiä ollut.\nVesilaki (587/2011) 3 luku 2 § 1 momentti, 4 § 1 momentti ja 6 § 2 momentti\nVaasan hallinto-oikeus 1.10.2014 nro 14/0299/2\nHakemus aluehallintovirastolle ja sen käsittely\nAsunto Oy Nummelan Kisarinne on Länsi-Suomen aluehallintovirastossa 15.3.2012 vireille panemallaan ja myöhemmin täydentämällään hakemuksella hakenut vesilain (587/2011) mukaista vesitalouslupaa lämpökaivojen rakentamiseen Vihdin kunnassa kiinteistölle Kisarinne (927-406-1-224) osoitteessa Enäjärventie 3.\nHankkeen tarkoituksena on sähköllä toimivan vesikiertolämmityksen muuttaminen maalämpöpumppua käyttäväksi. Lupa koskee neljäntoista 220 metriä syvän maalämpökaivon tekemistä hakijan omistamalle kiinteistölle.\nSuunnitelluista neljästätoista kaivosta on porattu kaksitoista. Työ on keskeytetty rakennusvalvonnan pyynnöstä. Keskeytyspyyntö on perustunut kaivojen sijaintiin pohjavesialueella.\nKiertojärjestelmässä on tarkoitus käyttää noin 7,2 m3 maalämpönestettä. Lämmönkeruujärjestelmään asennetaan vuodonilmaisin. Tontilla on noin 30–35 metrin paksuinen maakerros kallion päällä. Lämpökaivon putkitettu poraus ulotetaan vähintään 2 metriä kallioon. Putki tiivistetään kalliossa niin, etteivät pintavedet pääse porareiän kautta syvempiin vesikerroksiin.\nLämmönsiirtonesteenä käytetään denaturoitua etanolipohjaista Naturet-maalämpönestettä, jota käytetään lämmönsiirtoon maaperästä, vesistöistä ja kalliosta. Liuos laimennetaan vedellä 28 p-%-suhteeseen. Kaivoihin asennettavat muoviputket ovat 40 mm PE-muoviputkia. Maalämmön keräyspiiri varustetaan vuodonilmaisimella.\nHakemukseen on liitetty selvitys lämpökaivon rakenteista, maalämpönesteen käyttöturvallisuustiedote ja analyysitulokset otetuista vesinäytteistä.\nAsunto Oy Nummelan Kisarinne sijaitsee Nummelanharjun tärkeällä pohjavesialueella n:o 0192755. Vihdin kunnan antoisuudeltaan paras vedenottamo, Luontola, sijaitsee pohjavesialueella, noin 1 600 m hankealueelta luoteeseen. Hankealue sijoittuu Nummelanharjun läpäisevän luode-kaakko-suuntaisen erittäin syvän ja laajan kallioperän ruhjevyöhykkeen pohjoisreunalle. Nummelanharjulla tehtyjen pohjavesitutkimusten yhteydessä ruhjevyöhykkeestä on todettu yli sadan metrin maakerrospaksuuksia. Tehtyjen tutkimusten perusteella pohjaveden virtaussuunta hankealueelta on kohti Luontolan vedenottamoa. Länsi-Suomen vesioikeus on vuonna 1993 päätöksellään 31/1994/1 määrännyt Luontolan pohjavedenottamolle suoja-alueet. Asunto Oy Nummelan Kisarinne ei sijaitse näillä suoja-alueilla.\nLausunnot ja muistutukset aluehallintovirastolle\nUudenmaan elinkeino-, liikenne- ja ympäristökeskuksen ympäristö ja luonnonvarat -vastuualue on todennut seuraavaa:\nVihdin Vesi ja Uudenmaan ympäristökeskus ovat vuonna 2009 laatineet Nummelanharjun pohjavesialueelle suojelusuunnitelman. Suojelusuunnitelmassa on annettu seuraavia rajoituksia ja suosituksia koskien maalämpöjärjestelmiä:\nPohjavesialueelle ei tule asentaa sellaista maalämpöjärjestelmää, jossa on pohjavedelle vaarallista ainetta. Maalämpökaivojen aiheuttama pohjavesiriski liittyy lähinnä mahdollisiin kaivon rakentamisen aiheuttamiin vaikutuksiin.\nMaalämpöjärjestelmän rakentamisesta pohjavesialueella tulee tiedottaa ympäristövalvontaviranomaista, joka voi antaa tarvittavia ohjeita. Huollon ja laitteiston purkamisen yhteydessä lämmönsiirtoliuos on otettava talteen. Liuosta ei saa päästää maaperään. Suuria lämpöpumppuja ja muita järjestelmiä (esim. hiihtoputket, jäähallit, teollisuuden prosessit) ei tule sijoittaa pohjavesialueelle ilman erillistä riskitarkastelua.\nSuunniteltu hanke sijaitsee asemakaavoitetulla alueella, joka on vesi- ja viemäriverkoston piirissä.\nNummelanharjun pohjavedessä on todettu liuotinjäämiä, jotka vaikuttavat Luontolan vedenottamon raakaveden laatuun. Päästön tarkkaa sijaintia ei ole pystytty todentamaan. Erittäin likaantunutta pohjavettä on todettu As Oy Nummelan Kisarinteen välittömässä läheisyydessä havaintoputkien MV45 ja MV46 edustamassa pohjavedessä. Havaintoputki MV46 sijaitsee As Oy Nummelan Kisarinteen C–D-talosta noin 30 m ja havaintoputki MV45 noin 80 m lounaaseen. Havaintoputkista todetut liuotinjäämät ovat samoja, joita on todettu Luontolan vedenottamolla. Kymijoen-Suomenlahden vesienhoitoalueen vesienhoitosuunnitelmassa Nummelanharjun pohjavesialueen kemiallinen tila on luokiteltu huonoksi pohjavedessä esiintyvien liuotinpäästöjen vuoksi.\nHakemuksen mukaan maalämpökaivojen rakentamiselle olisi saatu Vihdin kunnan rakennusvalvontaviranomaisen lupa. Uudenmaan ELY-keskuksen Vihdin kunnalta saamien tietojen mukaan toimenpidelupahakemus kyseisen kiinteistön lämpökaivojen rakentamiseksi oli tullut vireille Vihdin rakennusvalvontaviranomaiselle 6.9.2011. Vihdin kunnan ympäristövalvonta oli sattumalta tehnyt tarkastuskäynnin kiinteistölle 27.9.2011, jolloin porattuna oli ollut 5 lämpökaivoa. Ympäristövalvonta oli kehottanut hankkeesta vastaavaa pyytämään hankkeesta lausunnon Uudenmaan ELY-keskukselta, jonka hankkeesta vastaava pyysi 30.9.2011. Uudenmaan ELY-keskus antoi hankkeesta 11.10.2011 lausunnon, jossa se totesi, että hanketta ei tule toteuttaa, sillä suunnitellussa maalämpökaivojen porauksessa on suurena riskinä, että hankealueen lounaispuolella sijaitseva likaantunut pohjavesi lähtee virtaamaan hallitsemattomasti kohti lämpökaivoja tai johonkin ennalta arvaamattomaan suuntaan ja saattaa tällöin liata sellaista pohjavettä joka vielä on säilynyt puhtaana. ELY-keskus katsoi lisäksi, että maalämpökaivojen poraaminen saattaa näin aiheuttaa ympäristönsuojelulain 8 §:n (pohjaveden pilaamiskielto) vastaisia seurauksia, eikä hankkeelle silloin voida myöntää maankäyttö- ja rakennuslain 62 §:n mukaista toimenpidelupaa. Vihdin rakennusvalvonta oli kuitenkin myöntänyt 5.10.2011 maalämpöjärjestelmän rakentamiselle toimenpideluvan, ja saatuaan tiedon ELY-keskuksen lausunnosta keskeytti työn 12.10.2011. Tällöin kaivoja oli porattuna hakemuksessa mainittu 12 kpl. ELY-keskus pyysi 18.10.2011 hankkeesta vastaavalta selvitystä hankkeesta. Selvityksessä pyydettiin mahdollisimman tarkat kairaustiedot, kaivojen sijainti- ja tekniset tiedot sekä tietoja porauksen suorittamisesta, mm. huuhteluveden käytöstä ja pohjavedenpinnan alentamisesta hankkeesta vastaava toimitti selvityksen ELY-keskukselle 3.11.2011. Selvityksen tietojen perusteella ELY-keskus suunnitteli ja toteutti alueella 7.–8.11.2011 pohjavesinäytteenoton. Näytteet otettiin lämpökaivojen pintaosasta, 13–16 metrin syvyydestä, koska lämpökaivoihin asennettu putkisto rajoitti näytteenottoa.\nHakija on liittänyt ELY-keskuksen ottamien näytteiden analyysitulokset lupahakemukseen. Lämpökaivojen veden laatu osoittautui seuraavaksi:\n- vesinäytteet olivat hapettomia tai lähes hapettomia\n- pH 8,4–9,3 (talousveden laatusuositus pH 6,5–9,5)\n- rautapitoisuus 5–8 mg/l (talousveden laatusuositus 0,2 mg/I)\n- kloridi 3,7–8 mg/l (talousveden laatusuositus 250 mg/l)\n- porakaivo LK3 trikloorietyleeni (trikloorieteeni) 26 μg/l (talousveden laatuvaatimus tetrakloorieteeni ja trikloorieteeni yhteensä 10 μg/l)\n- porakaivo LK8 trikloorietyleeni 10 μg/l\n- porakaivo LK12 trikloorietyleeni 15 μg/l\n- muissa porakaivoissa liuotinpitoisuudet pieniä\nVertailun vuoksi otettiin näyte myös pohjaveden havaintoputkesta MV46 (maaperässä oleva putki). Sen veden laatu oli seuraava:\n- happi 6,1 mg/l (pitoisuus hyvä)\n- rauta 0,02 mg/l (talousveden laatusuositus 0,2 mg/I)\n- pH 7,7 (talousveden laatusuositus pH 6,5–9,5)\n- kloridi 7,7 mg/l (talousveden laatusuositus 250 mg/I)\n- trikloorietyleeni 370 μg/l (talousveden laatuvaatimus tetrakloorieteeni ja trikloorieteeni yhteensä 10 μg/l)\n- 1,1,1-Trikloorietaani 330 μg/l\n- 1,1-Dikloorieteeni 53 μg/l\n- 1,1,2-Trikloorietaani 19 μg/l\nAnalyysitulosten perusteella lämpökaivojen pohjavesi oli hapetonta ja rautapitoisuus sekä pH olivat korkeampia ja liuotinpitoisuudet alhaisempia kuin vertailuputkessa. Luonnontilaisessa pohjavedessä ei esiinny liuotinjäämiä.\nHakemukseen liitetystä porausraporttien yhteenvedosta käy ilmi, että maaperässä on ollut 15–28 metrin syvyydeltä alkava savikerros, jonka paksuus on vaihdellut 3–10 metriin. Porausraporttien ja Uudenmaan ELY-keskuksen aikaisempien kairaus- ja havaintoputkitietojen perusteella voidaan todeta, että alueella on pohjavettä ainakin kahdessa eri kerroksessa, jotka erottaa toisistaan tuo edellä mainittu savikerros. Lämpökaivoja porattaessa tuo savikerros on puhkaistu, jolloin on mahdollista, että ylemmän kerroksen pohjavedet ja siinä olevat haitalliset aineet ovat päässeet sekoittumaan alemman kerroksen pohjaveden kanssa. Porausraporttien perusteella tämä vaikuttaa todennäköiseltä, koska raporteissa ei ole ilmoitettu havaintoja paineellisesta pohjavedestä, joka olisi estänyt ylemmän pohjavesikerroksen likaantuneen pohjaveden sekoittumisen alempaan kerrokseen.\nNäytteenottoa pystyttiin tekemään edellä mainituista syistä ainoastaan ylimmässä pohjavesikerroksessa, eivätkä vesinäytteet kerro syvemmällä olevan pohjavesikerroksen pohjaveden laadusta mitään. Vesinäytteiden analyysitulosten ja käytössä olevien muiden tietojen perusteella ei siis voida toistaiseksi arvioida luotettavasti, mitä porakaivojen tekeminen ja niiden käyttö ovat aiheuttaneet ja tulevat aiheuttamaan liuottimilla pilaantuneen pohjaveden käyttäytymiseen ja ylipäätänsä alueen pohjaveden laatuun Luontolan vedenottamon muodostumisalueella. Porareikien tekeminen on voinut ja voi edelleen aiheuttaa liuottimilla pilaantuneiden tai muutoin huonolaatuisten pohjavesien pääsyn hyvälaatuista vettä sisältäviin pohjavesikerroksiin. Hapettomissa olosuhteissa (maaperä, pohjavesi) saattaa alueella havaituista liuottimista muodostua karsinogeenista vinyylikloridia. Uudenmaan ELY-keskuksen saamien tietojen mukaan lämmitysjärjestelmän lämmönkeruu- ja siirtoputket sekä niihin liittyvät kokoojakaivot yms. on jo rakennettu.\nUudenmaan ELY-keskus on katsonut, että lupaa hakemuksen mukaisille toimenpiteille ei tule myöntää. ELY-keskuksen näkemyksen mukaan tehdyt toimenpiteet ovat edellä esitetyn perusteella saattaneet aiheuttaa ympäristönsuojelulain 8 §:n (pohjaveden pilaamiskielto) vastaisia seurauksia. Lämpökaivojärjestelmän loppuun rakentaminen ja käyttäminen voivat heikentää pohjaveden laatua ja lisätä entisestään pohjaveden pilaantumisvaaraa.\nHankkeen tarkoituksena on korvata kiinteistön alkuperäinen, pohjaveden likaantumisen kannalta riskitön sähkölämmitykseen perustunut lämmöntuottotapa teknisesti monimutkaisemmalla maalämpöjärjestelmällä, jossa lämmönsiirtoaineena käytettävän etanolin pääsy pohjaveteen vahinkotapauksissa muodostaa pohjaveden pilaantumisvaaran. Hankkeen toteuttamisen seurauksena asunto-osakeyhtiön aiheuttama pohjaveden likaantumisriski kasvaisi nykyisestään ja lämmitysjärjestelmästä tulisi yksi riskikohde lisää Nummelanharjun pohjavesialueelle, joka on kemiallisesti huonossa tilassa ja jolla jo ennestään on erittäin paljon riskikohteita. ELY-keskus katsoo, että hanke vaikeuttaa näin vesienhoidon ja merenhoidon järjestämisestä annetun lain 4 luvun 22 §:n vesienhoitosuunnitelman ympäristötavoitteiden saavuttamista Nummelanharjun pohjavesialueen osalta.\nELY-keskuksen mielestä hakemuksessa ei riittävästi selosteta sitä, miten hankkeen toteuttamisen vaikutuksia voidaan vähentää tai estää. Hakemuksesta ei myöskään selviä, millaiset onnettomuus- tai häiriötilanteet ovat mahdollisia tai todennäköisiä, miten huoltoihin sekä onnettomuus- ja häiriötilanteisiin on varauduttu ja kuinka niiden ilmetessä toimitaan. Hakemus ei täytä niitä sisällöllisiä vaatimuksia, joita luvan myöntämisedellytyksiin liittyvä harkinta tällaiselta hankkeelta edellyttää.\nMikäli lupa kuitenkin myönnetään, tulee hankkeesta vastaava velvoittaa rakentamaan lämpökaivot siten, että niistä pystytään tarvittaessa ottamaan pohjavesinäytteitä ja tarkkailemaan pohjaveden laatua. Ellei tämä ole mahdollista, hankkeesta vastaava tulee velvoittaa rakentamaan alueelle vähintään kolme näytteenottopistettä ja tarkkailemaa toiminnan vaikutuksia pohjaveden laatuun. Näytteenottopisteiden rakentamissuunnitelman ja tarkkailuohjelman tulee olla pohjavesiasiantuntijan laatimia. Näytteenottopisteiden tulee olla sellaisia, että niistä pystytään ottamaan vesinäytteitä lämpökaivojen pohjaosasta ja eri pohjavesikerroksista.\nHankkeesta vastaava tulee lisäksi velvoittaa ilmoittamaan alueen tiedot ja tehdyt toimenpiteet maaperän tilan tietojärjestelmään (MATTI-rekisteri), sekä teettämään pohjavesiasiantuntijalla toiminnan riskinarviointi ja suunnitelma toiminnasta mahdollisesti aiheutuvien riskien ja haittojen estämiseksi ja poistamiseksi.\nVihdin kunnan tekninen ja ympäristökeskus on todennut seuraavaa:\nKohde sijaitsee Nummelanharjun I-luokan pohjavesialueella (0192755) pohjaveden muodostumisalueella. Samalla pohjavesialueella on Vihdin kunnan päävedenottamo Luontola. Kaivojen poraaminen kohteelle on aloitettu dokumentoidusti jo 27.9.2011. Kunnan ympäristövalvonnan tällöin tullen tietoiseksi hankkeesta vaati hankkimaan porauksesta lausunnon ELY-keskukselta. Johtava rakennustarkastaja on tehnyt toimenpidelupapäätöksen 5.10.2011, ELY-keskus on antanut kielteisen lausunnon 11.10.2011. Nyt aluehallintovirastossa vireillä olevan lupahakemuksen mukaan haetusta 14 kaivosta on jo toteutettu 12.\nYmpäristönsuojeluviranomainen on esittänyt lausuntonaan, että lupaa ei pidä myöntää yhdellekään kaivolle. Ympäristönsuojeluviranomainen suhtautuu kielteisesti joka tapauksessa kaikkiin tärkeille pohjavesialueille ehdotettuihin maalämpöjärjestelmiin, joiden rakenteet ulottuvat pohjaveteen asti ja tässä tapauksessa pohjavedessä jo tiedetään olevan epäpuhtauksia, joiden hallitsematonta leviämistä tulee yrittää estää.\nTekninen ja ympäristökeskus on perusteluissaan todennut mm. seuraavaa: Maalämpökaivot porataan tarpeesta riippuen 200–300 metrin syvyisiksi. Tällaiseen syvyyteen toteutettuna kaivo ulottuu aina pohjaveteen asti. Tällöin pohjavesi altistuu poraamisesta aiheutuneen uuden kanavan aiheuttamille virtausten muutoksille kuten myös lämmönsiirtonesteen aiheuttamille laadullisille muutoksille. Ympäristöllisen riskin muodostavien toimintojen lupaharkinta tulee pohjautua riittäviin selvityksiin. Hakemuksessa on esitetty että denaturoitua lämmönsiirtonestettä tulee järjestelmään yli 7 000 litraa. Päästessään pohjaveteen se ei paranna pohjaveden laatua. Altian valmistama etanolipohjainen Naturet-lämmönsiirtoneste sisältää Altian oman esitteen mukaan aina myös korroosioinhibiittiseoksen. Näiden aineiden vaikutuksista pohjaveteen ei ole esitetty tarkempaa selvitystä. Nummelanharjun I luokan pohjavesialueella vaikuttaa liuotinpäästö, jonka tarkkaa sijaintia ei ole pystytty todentamaan. Päästö vaikuttaa Luontolan vedenottamon raakaveden laatuun ja vedenlaatua todettujen epäpuhtauksien osalta seurantaankin säännöllisesti koska liuotinpitoisuuksia edelleen jatkuvasti esiintyy. Uusien reikien poraaminen jo todettujen saastuneiden alueiden välittömään läheisyyteen suurella todennäköisyydellä pahentaa tätä tilannetta. Kallioperän ominaisuuksien selvittäminen yli 220 metriin asti sekä maakerroksissa tapahtuvien pohjavesien virtailujen muutoksen arviointi porareikien tuloksena ei ole realistista. Uudenmaan ELY -keskus on 11.10.2011 toimenpidelupa-asiaan antamassaan lausunnossa todennut jo monin paikoin havaituista liuotinjäämistä Nummelanharjun pohjavesialueella. Lausunnon mukaan erittäin likaantunutta pohjavettä on todettu As Oy Nummelan Kisarinteen välittömässä läheisyydessä havaintoputkien MV 45 ja MV 46 edustamassa pohjavedessä. ELY-keskuksen 7.–8.11.2011 ottamien näytteiden mukaan määritysrajan ylittäviä liuotinainepitoisuuksia on todettu kaikista lämpökaivoista paitsi LK 1 merkitystä näyteraportista. MV 46, josta on todettu merkittävä trikloorietaanipitoisuus, on noin 40 m päässä lähimmästä jo poratusta hakemuksen lämpökaivosta. Keskus on lisäksi viitannut Pohjois-Suomen aluehallintoviraston päätökseen nro 51/10/2, 21.7.2010.\nVihdin Vesi on muistutuksessaan vaatinut, että lupaa ei tule myöntää, koska maalämpöjärjestelmän rakentaminen ja käyttö yhdessä ja erikseen vaarantavat Vihdin Veden päävedenottamon raakaveden laadun. Vihdin Vesi on viitannut aluehallintoviraston hylkäävään päätökseen Dnro PSAVI/66/04.09/2010 vastaavanlaisessa lupahakemusasiassa.\nTyö on tehty tavalla, joka estää maakerroksessa olevan pohjaveden sekoittumisen lämpökaivon kautta syvempiin pohjavesikerroksiin. Kyseinen rakentamistapa myös estää porauksen aikaisen sekoittumisen kyseisten kerrostumien kesken, kuten saastuneen maakerroksen likaamien vesien pääsyn syvempiin kerroksiin. Lämmönkeruuputkistojen poisto lämpökaivoista ei ole suositeltavaa, sillä niiden poiston yhteydessä ne saattavat vaurioitua. Lisäksi maaporauksen putkien poisto aiheuttaisi maakerrosten sekoittumista koko putkitetulta osuudelta ja jättäisi otollisen reitin maa-aineskerroksen ja kallioperän välisten vesikerrostumisten sekoittumiselle. Mikäli halutaan varmistua, että eri kerrosten välisten vesien sekoittumista ei tapahdu, tulee kysymykseen lähinnä porareikien injektointi siihen sopivalla massalla (ns. betonointi). Esimerkiksi Saksassa kaikki kaivot betonoidaan täyteen porauksen ja putkituksen jälkeen.\nNäytteenottoa varten voisi yhden poratuista kaivoista jättää näytteenottokaivoksi. Uusia täyssyviä kaivoja näytteenottokaivoksi ei tulisi porata, sillä siitä aiheutuu täysin samanlaiset riskit kuin nykyisellään olevista lämpökaivoista tai uusien poraamisesta. Näytteenottokaivoja ei myöskään voida betonoida täyteen. Lämmönsiirtonesteen korroosioinhibiittipitoisuus Naturet-maalämpönesteessä on hyvin pieni. Lisäksi neste on suljetussa järjestelmässä joka on varustettu vuodonilmaisimella. Järjestelmä on lisäksi varustettu suluilla, siten että jokainen kaivo on erikseen suljettavissa mikäli niissä havaitaan ongelmia. Tällöin voidaan paineilmalla tyhjentää kyseinen kaivo maalämpönesteestä ja viedä pois poistettu neste. Näytteet on otettu hyvin nopeasti porauksen jälkeen ja porauksen yhteydessä porareikään jää pieniä määriä ns. poraöljyä, joka on vedessä hajoava vaaraton aine. Rautapitoisuuden kohonneet arvot johtuvat hyvin todennäköisesti siitä, että näytteet on otettu ennen muovisen suojaputken asennusta reikään, jolloin vesi on ollut suoraan kosketuksissa teräksen kanssa. Kaikki näytteet on otettu putkitetulta osuudelta, jota ympäröi maa-aines.\nEtelä-Suomen aluehallintovirasto on viraston ympäristölupavastuualueella 15.10.2012 tehdyllä päätöksellään nro 214/2012/2 hylännyt Asunto Oy Nummelan Kisarinteen vesitalouslupahakemuksen.\n1) Hakijan on poistettava jo tehdyt rakenteet ja täytettävä jo tehdyt lämpökaivot tai muulla tavoin ehkäistävä pohjaveteen kohdistuvien haittojen syntyminen. Toimenpiteitä koskeva suunnitelma on esitettävä Uudenmaan ELY-keskuksen hyväksyttäväksi kahden kuukauden kuluessa päätöksen lainvoimaiseksi tulemisesta.\n2) Töiden valmistumisesta on 60 vuorokauden kuluessa kirjallisesti ilmoitettava aluehallintovirastolle, Uudenmaan ELY-keskukselle sekä Vihdin kunnan ympäristönsuojeluviranomaiselle.\nVesilain 3 luvun 4 §:n 1 momentin mukaan lupa vesitaloushankkeelle myönnetään, jos hankkeesta yleisille tai yksityisille eduille saatava hyöty on huomattava verrattuna siitä yleisille tai yksityisille eduille koituviin menetyksiin.\nLupaa haetaan lämpökaivojen sijoittamiseen yhdyskuntien vedenhankinnan kannalta tärkeälle Nummelanharjun I luokan pohjavesialueelle noin 1,6 km:n etäisyydelle Vihdin Veden Luontolan vedenottamosta. Lämpökaivokenttä on Luontolan vedenottamon vesilain mukaisen suoja-alueen kaukosuojavyöhykkeen ulkopuolella.\nPohjavesialueella vaikuttaa liuotinpäästö, jonka tarkkaa sijaintia ei ole pystytty todentamaan. Päästö vaikuttaa Luontolan vedenottamon raakaveden laatuun. Erittäin likaantunutta pohjavettä on todettu As Oy Nummelan Kisarinteen välittömässä läheisyydessä havaintoputkien MV45 ja MV46 edustamassa pohjavedessä. Havaintoputki MV46 sijaitsee As Oy Nummelan Kisarinteen C-D talosta noin 30 m ja havaintoputki MV45 noin 80 m lounaaseen. Lämmönsiirtoaineena kaivoissa käytettävän etanolin pääsy pohjaveteen vahinkotapauksissa muodostaisi pohjaveden pilaantumisvaaran. Uusien reikien poraaminen jo todettujen saastuneiden alueiden välittömään läheisyyteen suurella todennäköisyydellä pahentaisi tilannetta. Lämpökaivojärjestelmän loppuun rakentaminen ja käyttäminen voivat heikentää pohjaveden laatua ja lisätä entisestään pohjaveden pilaantumisvaaraa. Kallioperän ominaisuuksien selvittäminen 220 metriin asti sekä lämpökaivojen poraamisen aiheuttaman maakerroksissa tapahtuvien pohjavesien virtausten muutoksen arviointi ei ole käytännössä realistista.\nHanke vaikeuttaa vesienhoidon ja merenhoidon järjestämisestä annetun lain 4 luvun 22 §:n vesienhoitosuunnitelman ympäristötavoitteiden saavuttamista Nummelanharjun pohjavesialueen osalta.\nAluehallintovirasto on katsonut, että lämpökaivojen rakentaminen ja käyttäminen Nummelanharjun I luokan pohjavesialueella voi heikentää pohjaveden laatua ja lisätä merkittävästi pohjaveden pilaantumisvaaraa. Tästä johtuen hankkeesta saatavat hyödyt eivät ole siitä aiheutuvia menetyksiä huomattavasti suurempia eikä vesilain mukaisia luvan myöntämisen edellytyksiä ole.\nMääräys rakenteiden poistamisesta ja muusta ennallistamisesta on tarpeen jo tehtyjen töiden pohjaveden laadulle aiheuttamien riskien ehkäisemiseksi.\nVesilaki (587/2011) 3 luku 2 § ja 4 § 1 momentti 2 kohta\nVaasan hallinto-oikeus on valituksenalaisella päätöksellään hylännyt Asunto Oy Nummelan Kisarinteen aluehallintoviraston päätöksestä tekemän valituksen. Hallinto-oikeus on perustellut päätöstään seuraavasti:\nVesilain 3 luvun 2 §:n 1 momentin mukaan vesitaloushankkeella on oltava lupaviranomaisen lupa muun muassa, jos se voi muuttaa pohjaveden laatua tai määrää, ja tämä muutos 2) aiheuttaa luonnon ja sen toiminnan vahingollista muuttumista taikka vesistön tai pohjavesiesiintymän tilan huononemista tai 5) olennaisesti vähentää tärkeän tai muun vedenhankintakäyttöön soveltuvan pohjavesiesiintymän antoisuutta tai muutoin huonontaa sen käyttökelpoisuutta taikka muulla tavalla aiheuttaa vahinkoa tai haittaa vedenotolle tai veden käytölle talousvetenä.\nYmpäristönsuojelulain (86/2000) 8 §:ssä säädetään pohjaveden pilaamiskiellosta. Pykälän 1 momentin mukaan ainetta tai energiaa ei saa panna tai johtaa sellaiseen paikkaan tai käsitellä siten, että muun muassa tärkeällä tai muulla vedenhankintakäyttöön soveltuvalla pohjavesialueella pohjavesi voi käydä terveydelle vaaralliseksi tai sen laatu muutoin olennaisesti huonontua.\nAsunto Oy Nummelan Kisarinne on hakenut vesilain mukaista lupaa maalämpökaivojen rakentamiseen kiinteistölle 927-406-1-224 Vihdin kunnassa, osoitteessa Enäjärventie 3. Hakemuksen mukaan 220 metriä syviä lämpökaivoja on tarkoitus rakentaa yhteensä 14, joista 12 on jo rakennettu Vihdin kunnan rakennusvalvontaviranomaisen 5.10.2011 myöntämän toimenpideluvan nojalla. ELY-keskuksen annettua hankkeesta kielteisen lausunnon, rakennusvalvontaviranomainen on keskeyttänyt rakentamistyöt 12.10.2011. Hakemuksen mukaan lämpöjärjestelmässä on tarkoitus käyttää lämmönsiirtonesteenä denaturoitua etanolipohjaista maalämpönestettä noin 7,2 m3.\nHankealue sijaitsee Nummelanharjun I luokan pohjavesialueella (0192755) pohjaveden muodostumisalueella. Samalla pohjavesialueella noin 1,6 km:n etäisyydellä hankealueesta luoteeseen on Vihdin kunnan päävedenottamo Luontola. Hankealue sijoittuu Nummelanharjun läpäisevän luode-kaakko -suuntaisen erittäin syvän ja laajan kallioperän ruhjevyöhykkeen pohjoisreunalle. Asiakirjoista saatavan selvityksen mukaan pohjaveden virtaussuunta hankealueelta on kohti Luontolan vedenottamoa. Länsi-Suomen vesioikeus on vuonna 1993 päätöksellään 31/1994/1 määrännyt Luontolan pohjavedenottamolle suoja-alueet. Asunto Oy Nummelan Kisarinteen hankekiinteistö ei sijaitse näillä suoja-alueilla.\nNummelanharjun pohjavedessä on todettu liuotinjäämiä, jotka vaikuttavat Luontolan vedenottamon raakaveden laatuun. Likaantunutta pohjavettä on todettu useassa havaintopisteessä Asunto Oy Nummelan Kisarinteen hankekiinteistön ympäristössä.\nKymijoen-Suomenlahden vesienhoitoalueen vesienhoitosuunnitelmassa Nummelanharjun pohjavesialueen kemiallinen tila on luokiteltu huonoksi pohjavedessä esiintyvien liuotinpäästöjen vuoksi.\nHallinto-oikeus toteaa, että vesitalouslupa ja maankäyttö- ja rakennuslain mukainen toimenpidelupa ovat erillisiä lupia, joita lainsäädännön mukaan käsitellään erikseen. Valituksenalaisessa päätöksessä on kysymys vesitalousluvasta lämpökaivojen rakentamiseen, joten asia ratkaistaan vesilain säännösten mukaisesti. Näin ollen asiassa esitetyillä maankäyttö- ja rakennuslain mukaista toimenpidelupaa koskevilla seikoilla ei ole tämän vesilain mukaisen vesitalouslupa-asian ratkaisun kannalta merkitystä.\nHankkeen läheisyydessä on havaittu liuottimilla pilaantunutta vettä, jonka alkuperää ei tiedetä. Hankealueelle taloyhtiön toimesta poratut 12 noin 220 m syvää reikää saattavat hallinto-oikeuden arvion mukaan vaikuttaa alueen pohjaveden virtausolosuhteisiin ja veden sekoittumiseen eri pohjavesikerroksissa. Alueen kairauksissa on havaittu maaperän olevan 15–28 m syvyydeltä hiekkaa, jonka alapuolella on 3–10 m paksuinen vettä läpäisemätön savikerros, jonka alla on moreenia tai kallio. Tämä vettä läpäisemätön savikerros on puhkaistu poraamalla lämpökaivot selvittämättä etukäteen alueen maaperän rakennetta ja pohjaveden tilaa. Jo poratuista lämpökaivoista on havaittu samoja liuotinaineita kuin lähistöllä olevalla pilaantuneella alueella.\nMyös lämpökaivoissa lämmönsiirtoaineena käytettävä etanolipitoinen denaturoitu neste muodostaa vahinkotapauksissa pohjaveden pilaantumisvaaran ja aiheuttaa siten lisäriskin alueen pohjavedelle.\nEdellä esitetyn perusteella ja kun lisäksi otetaan huomioon edellä ilmenevät aluehallintoviraston päätöksen perustelut, hallinto-oikeus katsoo, että lämpökaivojen rakentaminen ja käyttäminen Nummelanharjun I luokan pohjavesialueella voi heikentää pohjaveden laatua. Toiminnasta voi aiheutua myös ympäristönsuojelulain 8 §:n tarkoittamaa pohjaveden pilaantumista. Näin ollen yleiseltä kannalta arvioituna hankkeesta yleisille tai yksityisille eduille saatava hyöty ei ole huomattava verrattuna siitä yleiselle tai yksityisille eduille koituviin menetyksiin. Koska vesilain 3 luvun 4 §:n 1 momentin 2 kohdan mukainen edellytys vesitalousluvan myöntämiselle ei siten täyty, aluehallintoviraston on tullut hylätä hakemus.\nAsian ovat ratkaisseet hallinto-oikeuden jäsenet Marja Lampi ja Raija Uusi-Niemi, joka on myös esitellyt asian, ja Juha Väisänen.\nAsunto Oy Nummelan Kisarinne on valituksessaan vaatinut, että hallinto-oikeuden päätös kumotaan ja valittajalle myönnetään lupa neljäntoista 220 metriä syvän maalämpökaivon rakentamiseen.\nYhtiö aloitti maalämpökaivojen rakentamisen välittömästi toimenpideluvan myöntämisen jälkeen Vihdin kunnan rakennustarkastajan suullisen suostumuksen perusteella lokakuussa 2011. Valittaja oli saanut kunnan ympäristötarkastajalta kirjalliset ohjeet maalämpöjärjestelmän rakentamisesta. Ohjeissa oli todettu, että hakijan oli syytä ottaa yhteyttä viranomaisiin sen selvittämiseksi, sijaitseeko rakennuskohde esimerkiksi vedenottamon suoja-alueella. Tämä rakennuskohde sijaitsi riidattomasti suoja-alueen ulkopuolella. Missään vaiheessa ei lupaviranomaisen taholta kerrottu, että hanke vaatisi vesilain mukaisen luvan. Valittaja toimi vilpittömässä mielessä luottaen viranomaisilta saatuihin tietoihin. Rakennushanke keskeytettiin noin viikon kuluttua töiden aloittamisesta. Maalämpökaivoista oli ehditty porata kaksitoista kappaletta eli systeemi oli lähes valmiina.\nUudenmaan ELY-keskus on hallinto-oikeudelle antamassaan lausunnossa todennut maalämpökaivojen porauksessa olevan riskinä, että hankealueen lounaispuolella sijaitseva likaantunut pohjavesi lähtee virtaamaan hallitsemattomasti kohti lämpökaivoja tai johonkin ennalta arvaamattomaan suuntaan ja saattaa tällöin liata sellaista pohjavettä, joka on vielä säilynyt puhtaana. Edelleen hallinto-oikeus oli päätöksensä perusteluissa todennut alueella olevan 3–10 metrin paksuisen vettä läpäisemättömän savikerroksen, joka on puhkaistu lämpökaivoilla selvittämättä etukäteen alueen maaperän rakennetta ja pohjaveden tilaa.\nHallinto-oikeudelle osoitetun valituskirjelmän liitteessä selvitettiin maalämpöreiän suojaputken rakenne. Poraus on ulotettu vähintään kahden metrin syvyydelle kallioon tiivistettynä siten, etteivät pintavedet pääse porareiän kautta syvempiin vesikerroksiin. Lisäksi teräsputken syöpyminen on estetty porareiän kautta muoviputkitiivistyksellä. Maaperässä on ollut jo lokakuusta 2011 lähtien lähes 2,7 kilometriä maalämpöputkea, joka on teräsputkea peruskallioon saakka 220 metrin syvyydellä maanpinnasta. Putket ovat tiivistyneet ympäröivään maaperään. Mitään ELY-keskuksen tai hallinto-oikeuden ennakoimia ympäristövahinkoja ei ole havaittu jatkuvasta tarkkailusta huolimatta. Mahdolliset maaperän liuotinjäämät ovat pysyneet paikallaan. Poraamisessa ei ole ollut lupaviranomaisen näkemiä riskejä ja luvan myöntämisen edellytykset täyttyvät.\nHallinto-oikeuden päätöksessä ei oteta lainkaan kantaa valittajan esittämiin suojelutoimenpiteisiin ja tarkkailuehdotuksiin pohjavesien pilaantumisen ehkäisemiseksi. Maakerrosten välisten vesien sekoittumisen estämiseksi hankkeen suunnittelija esitti porareikien injektointia sopivalla massalla. Lisäksi porausreiän suojaputkituksella estetään pintavesien valuminen syvempiin vesikerroksiin ja putken syöpyminen muoviputkitiivistyksellä. Tarkkailutoimenpiteenä valittaja esitti yhden porareiän jättämistä näytteenottokaivoksi. Maalämpönesteen kulkua tarkkailtaisiin vahinkotapauksissa vuodonilmaisimella.\nValittaja lähti lämmitysjärjestelmän muutoshankkeeseen suurin odotuksin. Taloyhtiö käsittää 39 huoneistoa ja talossa asuu noin 80 henkilöä. Lähes käyttövalmiina hanke on tähän mennessä maksanut noin 320 000 euroa. Laitteiston purkaminen ja toiseen lämmitysjärjestelmään siirtyminen tulisi maksamaan noin 150 000 euroa. Lisäksi valittaja menettää noin viiden vuoden ajalta energiankulutuksesta aiheutuvat säästöt. Valittaja on valmis tilanne huomioon ottaen kaikkiin lupaviranomaisen mahdollisesti asettamiin tarkkailu- ja suojeluvelvoitteisiin vaihtoehtona koko lämpökaivojärjestelmän purkamiselle. Vallitsevat pohjavesiolot huomioiden maalämpökaivojärjestelmän purkamiseen liittyy vähintään yhtä suuria riskejä kuin sen rakentamiseen. Olemassa olevan tilanteen säilyttäminen olisi niin yhteiskunnan kuin valittajan intressissä.\nUudenmaan elinkeino-, liikenne- ja ympäristökeskus (ELY-keskus) on valituksen johdosta antamassaan lausunnossa katsonut, että valitus on hylättävä. ELY-keskus on todennut lausunnossaan muun ohella seuraavaa:\nVihdin kunnan ympäristötarkastajan vuoden 2010 lopussa valittajalle antamat ohjeet olivat tuolloin voimassa olleen lainsäädännön mukaiset. Asunto Oy Nummelan Kisarinne ei kuitenkaan ole noudattanut ohjetta esimerkiksi ottamalla yhteyttä viranomaisiin ennen rakentamisen aloittamista. Ohjeessa on selostettu myös maalämpöjärjestelmän riskejä kuten pohjaveden pilaantumisriskiä ja mahdollisia vaikutuksia pohjaveden virtausolosuhteisiin ja pohjaveden määrään.\nVihdin kunnan rakennusvalvonta myönsi maankäyttö- ja rakennuslain 62 §:n mukaisen toimenpideluvan hankkeelle 5.10.2011. Lupapäätöksessä todetaan, että lupa on lainvoimainen 21.10.2011 eikä rakennustyötä saa aloittaa ennen luvan lainvoimaisuutta. Vihdin ympäristövalvonnan tietoon tuli kuitenkin 27.9.2011, että taloyhtiön tontilla porataan maalämpökaivoja, jolloin ympäristövalvonta suositteli keskeyttämään työt ja pyytämään lausunnon hankkeesta ELY-keskukselta. ELY-keskukseen oltiin yhteydessä 30.9.2011 ja ELY-keskus antoi kielteisen lausunnon hankkeesta 11.10.2011, jonka jälkeen Vihdin rakennusvalvonta määräsi keskeyttämään poraustyön. Tuolloin porattuna oli 12 lämpökaivoa.\nTapahtumien perusteella yhtiöllä ei ollut lainvoimaista maankäyttö- ja rakennuslain edellyttämää lupaa kaivojen poraamiseen silloin, kun kaivot on tehty. Lisäksi yhtiöltä on puuttunut vesilain nojalla edellytettävä lupa.\nTaloyhtiön tontin rajasta noin 30–40 metrin etäisyydellä on erittäin likaantunutta pohjavettä. Likaantunutta pohjavettä on todettu useassa havaintopisteessä yhtiön tontin ympäristössä. Ympäristönsuojelulain 8 §:n mukaan jo pohjaveden vaarantaminen on kiellettyä. Taloyhtiö on teettänyt ilman asianmukaista lupaa muutaman kymmenen metrin päähän likaantunutta pohjavettä sisältävästä alueesta useita kaivoja tuntematta pohjavesiolosuhteita, jolloin kysymys on pohjaveden pilaamiskiellon vastaisesta toiminnasta.\nValituksessa viitataan lämpökaivoista otettujen vesinäytteiden analyysituloksiin. Analyysituloksissa on todettu samoja aineita, joskin pienempiä pitoisuuksia, kuin mitä naapuritontilla esiintyy. Kyseiset näytteet, jotka ELY-keskus otti syksyllä 2011, on otettu varsin lyhyen ajan kuluessa kaivojen poraamisesta. Näytteet on lisäksi pystytty ottamaan vain pohjavesiesiintymän pintakerroksesta, eikä niiden perusteella voi arvioida esimerkiksi 200 metrin syvyydellä olevan pohjaveden latua eikä myöskään toimenpiteen pitkäaikaisvaikutuksia. Yhtiö ei ole valituksessa esitettyjen väitteiden tueksi esittänyt ainuttakaan vuoden 2011 jälkeen otettua pohjavesianalyysitulosta, eikä ole toimittanut tarkkailunsa tuloksia vesilain valvontaviranomaisille eli Vihdin ympäristönsuojeluviranomaiselle tai ELY-keskukselle.\nPoraustöiden aikana Vihdin ympäristövalvonta, rakennusvalvonta ja ELY-keskus kehottivat yhtiötä keskeyttämään työt siksi aikaa kun lupatilannetta selvitetään muun muassa taloudellisten tappioiden välttämiseksi. Tästä huolimatta yhtiö jatkoi poraustoimintaa kunnes Vihdin rakennusvalvonta määräsi työt keskeytettäväksi. Lämpöjärjestelmä rakennettiin valmiiksi ja julkisuudessa esiintyneiden tietojen mukaan myös otettiin käyttöön, vaikka sillä ei ollut vaadittuja lupia.\nTaloyhtiön lämmitysjärjestelmästä on tullut yksi riskikohde lisää Nummelanharjun pohjavesialueelle, joka on kemiallisesti huonossa tilassa ja jolla jo ennestään on paljon riskikohteita. Hanke vaikeuttaa näin vesienhoidon ja merenhoidon järjestämisestä annetun lain 4 luvun 22 §:n mukaisten ympäristötavoitteiden saavuttamista Nummelanharjun pohjavesialueen osalta.\nVihdin kunnan ympäristönsuojeluviranomainen on valituksen johdosta antamassaan vastineessa katsonut, että valitus tulee hylätä. Ympäristönsuojeluviranomainen on todennut lausunnossaan muun ohella seuraavaa:\nAsunto Oy Nummelan Kisarinne on rakentanut kokonaisuudessaan kaksitoista maalämpökaivoa ennen lainvoimaista toimenpidelupaa. Maalämpökaivojen poraamiseen oli ryhdytty jo huomattavasti ennen toimenpidelupapäätöksen antamista. Ympäristövalvonta on todennut 27.9.2011, että taloyhtiön kiinteistöllä oli porattu viisi maalämpökaivoa. Ympäristövalvonta on saattanut 29.9.2011 isännöitsijän ja rakennusvalvonnan tietoon, että maalämpökaivojen rakentaminen edellyttää vesilain mukaista lupaharkintaa ja lausunto vesilain mukaisen luvan tarpeesta on pyydettävä ELY-keskukselta. Tämän jälkeen maalämpökaivojen rakentamista oli edelleen jatkettu.\nPäätös toimenpideluvasta annettiin 5.10.2011 ja ELY-keskus antoi lausuntonsa 11.10.2011. Rakennusvalvonta määräsi rakennustyöt keskeytettäväksi 12.10.2011, jolloin valmiina oli yksitoista maalämpökaivoa. Rakennusvalvonnasta saatujen tietojen mukaan taloyhtiö on lisäksi ottanut maalämpöjärjestelmän käyttöön ilman lainvoimaista toimenpidelupaa ja sen edellyttämää lopputarkastusta.\nMaankäyttö- ja rakennuslain mukainen toimenpidelupamenettely ja nyt kyseessä oleva vesitalouslupamenettely ovat toisistaan erillisiä lupamenettelyjä, jotka käsitellään niitä koskevan lainsäädännön edellyttämällä tavalla toimivaltaisessa viranomaisessa. Taloyhtiön isännöitsijää on tiedotettu 29.9.2011 siitä, että hanke edellyttää vesilain mukaista lupaharkintaa.\nValittajan esittämät toimenpiteet maalämpöjärjestelmästä pohjavedelle aiheutuvien riskien vähentämiseksi, kuten pintavesien pääsyn estäminen porareiän kautta syvempiin vesikerroksiin, eivät riitä sulkemaan pois hankkeesta pohjavedelle aiheutuvia pilaantumisriskejä. Ympäristönsuojeluviranomaisen tietoon ei ole tullut, että maalämpöjärjestelmän rakentamisen tai toiminnan aikaisia vaikutuksia olisi tarkkailtu kuten valituksessa on esitetty. Tällaisia seuranta- tai tarkkailutuloksia ei ole toimitettu kunnan ympäristönsuojeluviranomaiselle.\nAsunto Oy Nummelan Kisarinne on lausuntojen ja vastineen johdosta antamassaan vastaselityksessä todennut muun ohella seuraavaa:\nMaalämpörakennusurakka oli taloyhtiön toimesta annettu alaan perehtyneen insinööritoimiston tehtäväksi, jonka edustajat olivat alusta saakka yhteydessä kunnan eri viranomaisiin. Kunnan taholta ei missään vaiheessa edellytetty hankkeen vaativan vesilain mukaista lupaa.\nSyksyllä 2011 kaivojen poraamisen jälkeen otettujen vesinäytteiden pitoisuudet ovat olleet pienempiä kuin mitä naapuritontilla olevassa likaantuneessa pohjavedessä esiintyi. Tästä on vedettävä se johtopäätös, että poraaminen ei ole vaikuttanut pohjaveden laatuun heikentävästi. Yhtiölle ei ole asetettu minkään viranomaisen toimesta velvoitetta tarkkailla pohjavettä, vaan tarkkailu kuuluu valvontaviranomaisille.\nAinoa ohje, jonka valittaja oli kunnalta saanut, on 10.11.2011 päivätty ohje maalämpöjärjestelmän rakentamisesta. Ohjeen mukaan viranomaisiin tulee olla yhteydessä siinä tapauksessa, että maalämpöjärjestelmän rakentaminen tapahtuu vedenottamon suoja-alueella. Valittajan kiinteistö ei kuulu tällaiseen suoja-alueeseen.\nUrakoitsijan edustaja vei 5.8.2011 kunnan rakennusvalvontatoimistoon toimenpideluvat allekirjoitettaviksi. Silloinen johtava rakennustarkastaja antoi tuolloin suullisesti luvan töiden aloittamiseen. Nyt asiaa kysyttäessä hän ei enää muista tilannetta. Rakennusvalvontaviranomaisten kunnassa olisi tullut neuvoa valittajaa ennen rakennushankkeeseen ryhtymistä. Valittaja ja sen käyttämät asiantuntijat noudattivat kunnasta saamiaan ohjeita.\nVesilain 3 luvun 4 §:n 1 momentin 2 kohdan mukaan lupa vesitaloushankkeelle myönnetään, jos hankkeesta yleisille tai yksityisille eduille saatava hyöty on huomattava verrattuna siitä yleisille tai yksityisille eduille koituviin menetyksiin. Saman luvun 6 §:n 2 momentin mukaan vesitaloushankkeesta yleiselle edulle aiheutuvia hyötyjä ja menetyksiä arvioitaessa on otettava huomioon, mitä vesienhoidon ja merenhoidon järjestämisestä annetun lain (1299/2004) mukaisessa vesienhoitosuunnitelmassa ja merenhoitosuunnitelmassa on esitetty hankkeen vaikutusalueen vesien tilaan ja käyttöön liittyvistä seikoista.\nVesienhoidon ja merenhoidon järjestämisestä annetun lain nojalla annetussa valtioneuvoston asetuksessa vesienhoidon järjestämisestä (1040/2006) säädetään vesienhoitosuunnitelmaan sisällytettävistä selvityksistä, vesien tilan arvioimisesta ja seurannasta sekä vesienhoitosuunnitelman laatimisesta. Asetus sisältää säännöksiä myös pohjavesien määrällisen ja kemiallisen tilan arvioimisesta. Asetuksen 14 b ja 14 c §:ssä viitataan pohjaveden kemiallisen tilan luokittelun osalta asetuksen liitteessä 7 A tarkoitettuihin ympäristölaatunormeihin. Liitteessä 7 A on lueteltu pohjavettä pilaavia aineita ja niiden ympäristönlaatunormeja, muun muassa trikloorieteeni, jonka ympäristönlaatunormi on 5 µg/l. Tämä normi on osaltaan otettava huomioon hankkeesta aiheutuvia menetyksiä arvioitaessa.\nLupa-asian vireille tullessa voimassa olleen ympäristönsuojelulain (86/2000) 8 §:ssä säädettiin pohjaveden pilaamiskiellosta. Vastaava säännös sisältyy myös uuden ympäristönsuojelulain (527/2014) 17 §:ään. Ympäristönsuojelulaissa tarkoitetusta pohjaveden pilaamiskiellosta poikkeamiseen ei saa myöntää lupaa. Ympäristönsuojelulain mukainen valvontaviranomainen voi tarvittaessa puuttua sellaiseen toimintaan, josta se katsoo aiheutuvan pohjaveden pilaamiskiellon vastaisia seurauksia.\nNyt käsillä olevassa tapauksessa on kysymys hankkeesta, joka käsittää 14 noin 220 metriä syvän lämpökaivon rakentamisen I luokan pohjavesialueelle. Samalla pohjavesialueella sijaitsee Vihdin kunnan päävedenottamo Luontola. Lämpökaivokenttä on Luontolan vedenottamon vesilain mukaisen suoja-alueen ulkopuolella. Nummelan harjun pohjavedessä on todettu liuotinjäämiä mukaan lukien edellä mainittua trikloorieteeniä. Likaantunutta pohjavettä on todettu useassa havaintopisteessä hankekiinteistön ympäristössä.\nVesitaloushankkeen luvanvaraisuutta koskevan vesilain 3 luvun 2 §:n mukaan luvanvaraisen muutoksen kohteena voi olla myös pohjaveden laatu. Lisäksi 1 momentin 2 kohdassa tarkoitetut haitalliset muutokset pohjavesiesiintymän tilassa voivat viitata muutoksiin niin pohjavesien määrällisessä kuin kemiallisessa tilassakin. Pykälän 1 momentin 5 kohdan perusteella lämpökaivokentän rakentamiseen yhdyskunnan vedenhankintakäytössä olevalla pohjavesialueella voidaan edellyttää lupaa mahdollisen suoja-alueen rajauksesta riippumatta. Kun hankekiinteistön ympäristössä lisäksi on pilaantuneita maa-alueita ja pohjavettä, lämpökaivojen poraamisesta ja kaivutöistä voi aiheutua vesilain 3 luvun 2 §:n 1 momentin 2 kohdassa tarkoitettuja haitallisia vaikutuksia pohjavesiesiintymän tilaan. Lämpökaivojen rakentamiseen olisi siten tässä tapauksessa tullut olla vesitalouslupa. Maankäyttö- ja rakennuslain mukaista toimenpidelupaa koskevalla päätöksellä ei ole voitu ottaa kantaa hankkeen vaikutuksiin pohjavesiin.\nVesitalousluvan myöntämisen edellytyksiä arvioidaan vesilain 3 luvussa säädetyn hyöty-haitta-vertailun eli intressivertailun perusteella. Tässä tapauksessa hankkeesta saatavat hyödyt koituisivat ainoastaan yksityiselle edulle eli luvanhakijana olevalle taloyhtiölle maalämpöjärjestelmästä saatavan energiatuotannon kautta. Tätä hankkeesta saatavaa yksityistä hyötyä on vesilain 3 luvun 4 §:n 1 momentin 2 kohdan mukaan verrattava hankkeesta yleisille tai yksityisille eduille koituviin menetyksiin. Yleiselle edulle aiheutuvia menetyksiä arvioitaessa voidaan vesilain 3 luvun 6 §:n 2 momentin nojalla muun ohella ottaa huomioon edellä kuvatut pohjavesien kemiallisen tilan arviointiin tarkoitetut ympäristönlaatunormit.\nLämmönsiirtoaineena kaivoissa käytettävän etanolin pääsy pohjaveteen vuototapauksessa aiheuttaisi todennäköisesti haittaa vedenotolle ja veden käytölle talousvetenä. Useissa havaintopisteissä hankekiinteistön välittömässä läheisyydessä on todettu erittäin likaantunutta pohjavettä, jossa on ollut muun muassa kohonneita trikloorieteenin pitoisuuksia. Myös lämpökaivoista otettujen vesinäytteiden analyysituloksissa on todettu samoja aineita kuin mitä naapuritontilla esiintyy, ja pitoisuudet ovat ylittäneet pohjaveden kemiallisen tilan arvioinnissa käytettävien ympäristönlaatunormien arvon. Lämpökaivojen poraaminen ja pilaantuneiden alueiden läheisyydessä voi siten aiheuttaa pohjavesiesiintymän tilan huononemista. Hankkeesta yleiselle edulle koituvat menetykset kohdistuvat tässä tapauksessa yhdyskunnan vedenottoon ja veden käyttöön talousvetenä sekä vesienhoidon ja merenhoidon järjestämisestä annetun lain mukaan arvioitavaan pohjaveden kemialliseen tilaan, ja niitä voidaan pitää merkittävinä.\nHankkeesta yksityiselle edulle saatavat hyödyt eivät edellä kuvatuilla perusteilla ole yleiselle edulle aiheutuvia menetyksiä huomattavasti suurempia. Vesilain 3 luvun 4 §:n 1 momentin 2 kohdassa tarkoitettuja luvan myöntämisen edellytyksiä näin ollen ole. Tämän vuoksi ja kun muutoin otetaan huomioon korkeimmassa hallinto-oikeudessa esitetyt vaatimukset ja asiassa saatu selvitys, hallinto-oikeuden päätöksen lopputuloksen muuttamiseen ei ole perusteita.


Työpäällikkö teiden kunnossapitoon, YIT Oyj\nIlmoituksen osoite: https://tyopaikat.oikotie.fi/tyopaikka/1350901\nTyöpäällikkö teiden kunnossapitoon\nTYÖPÄÄLLIKKÖÄ TEIDEN KUNNOSSAPITOON\n”Tällä porukalla sujuu kaikennäköiset urakat”\nTyöpäällikkönä vastaat ELY- ja/tai kaupunkiurakoidemme tuloksellisesta ja tavoitteiden mukaisesta läpiviennistä. Kotipesäsi voi sijaita Oulussa tai Rovaniemellä ja vastuullesi kuuluu erityisesti Pohjois-Suomen alueella sijaitsevia urakoitamme. Osallistut urakkalaskentaan ja toimit esimiehenä urakoiden toimihenkilöille. Varmistat osaltasi työmaiden turvallisen toteutuksen.\nHaastavissa hankkeissamme saat niin vastuuta kuin vapautta. YIT:llä tukenasi on lämminhenkinen työyhteisö. Meille on tärkeää, että jokainen tulee kuulluksi työssään ja saa parhaat eväät itsensä kehittämiseen.\nSinulla on erinomaiset projektinhallintataidot, ja jämäkällä otteellasi käynnistät ja saatat urakat maaliin onnistuneesti. Tunnet kunnossapidon urakkamaailman ja työmaakäytännöt. Sinulla on kokemusta urakkalaskennasta niin ELY- kuin kaupunkiurakoissa. Osaat ajatella kokonaistaloudellisesti ja sinulla on kokemusta tiiviistä yhteispelistä niin asiakkaiden kuin aliurakoitsijoiden kanssa. Kehität aktiivisesti omaa osaamistasi sekä YIT:n toimintaa vastaten alan kasvaviin haasteisiin. Erinomainen työturvallisuuskulttuuri on meille tärkeää, ja esimiehenä näytät mallia työturvallisuuteen sitoutumisessa.\nHyvä työpäällikkö on tiimipelaaja, joka johtaa joukkuettaan omalla esimerkillään. Hyvien johtamis-, vuorovaikutus- ja neuvottelutaitojen lisäksi tässä tehtävässä tulee olla myös ongelmanratkaisukykyinen sekä pystyä sietämään paineta. Hyödynnät päivittäisessä työssä sujuvasti erilaisia tietoteknisiä järjestelmiä ja sinulla on hyvä englannin kielen taito. Työpäälliköltä odotamme rakennusalan korkeakoulutusta, esimerkiksi rakennusmestarin, rakennusinsinöörin, liikenne- tai logistiikka-alan AMK- tai DI-tutkintoa.\nMe YIT:llä luotamme osaajiimme. Porukkamme luotsina pääset jättämään jälkesi siihen, miten tulevaisuuden kestävät kaupungit toimivat. Yhdessä rakennamme parempaa arkea.\nLisätietoja tehtävästä antaa kunnossapitopäällikkö Jari Tammi, puh. 040 843 9137.\nHae tehtävään 29.3.2020 mennessä ja liity tulevaisuuden rakentajien joukkoomme!\nTyömaapäällikkö teiden kunnossapitoon Kotkan...\nYIT Oyj | Julkaistu 20.3.2020


Yhteystiedot | Pakettipojat.com\nPalvelemme sähköpostitse suomeksi, ruotsiksi, englanniksi ja saksaksi.\nKuljetus- ja toimitusajat\nCopyright © Pakettipojat.com\nSoveltaminen ja pätevyys\nNäitä ehtoja noudatetaan, ellei toisin ole kirjallisesti erityisesti sovittu, kaikissa Pakettipojat.com (Pakettipojat.com Steuernummer: 15/101/05397 / USt-IdNr. DE327079992) kuljetustilauksissa, lukuun ottamatta sellaisia kuljetuksia, jotka eivät kuulu tiekuljetussopimuslain piiriin tai joista on muuten sovittu kirjallisesti toisin tai joissa on olemassa omat erityismääräyksensä.\nKuljetustilaus ja kuljetustilauksen maksaminen\nAsiakkaan ja Pakettipojat.com välinen kuljetussopimus syntyy kun asiakas tilaa kuljetustilauksen Pakettipojat.com palvelun kautta.\nKuljetustilaus tulee maksaa ennen kuljetustilauksen toteuttamista. Myöhemmin maksuja käsitellään näissä toimitusehdoissa maksettuna. Kaikki maksut käsitellään euroissa.\nPakettipojat.com käyttää maksunvälittäjinään mm. PayPal ja MultiSafepay palveluita.\nKuljetuksen tilaaminen Pakettipojat.com kautta\nTilatessaan kuljetuksen Pakettipojilta, asiakas antaa kaikki kuljetettavaa lähetystä koskevat tiedot.\nTilaaja vastaa tilauksen yhteydessä annettujen tietojen oikeellisuudesta ja paikkansapitävyydestä. Asiakas velvollinen korvaamaan virheellisten tietojen mahdollisesti aiheuttamat kustannukset ja vahingot Pakettipojat.com:ille.\nKuljetustilauksen kuljetettavaksi jättäminen ja kuormaaminen\nPakettipojat.com noutaa asiakkaan tekemän kuljetustilauksen mukaisen tilauksen tilaajan ilmoittamasta nouto-osoitteesta saatuaan tilaajan ilmoittamalta myyjältä vahvistuksen siitä, että tilaus on valmiina noudettavaksi ja kuljetettavaksi.\nMahdollinen verovelvollisuus ja verovastuu valmisteveron alaisista tuotteista\nMikäli kuljetustilauksen tehneen asiakkaan kuljettamaksi annetut tuotteet ovat tilaajan kotimaassa/toimitusmaassa valmisteverotuksen tai muun verotuksen alaisia, sitoutuu asiakas eli kuljetustilauksen tekijä vastaamaan kaikista edellä mainituista veroista tai muista maksuista korkoineen.\nKuljetusaika Saksasta Suomeen ja toimitustapa\nPakettipojat.com toimittaa lähetykset toimitusosoitteeseen lähimpään alihankkijan noutopisteeseen tai perille yleensä 5-14 työpäivän kuluessa tilauksen noudosta.\nToimitustapa ja -aika riippuu valitsemastasi kuljetuspalvelusta.\nToimitus tapahtuu annettuun toimitusosoitteeseen pihalle tai siihen mihin kuorma- tai pakettiautolla pääsee mikäli kyseessä on perilletoimitus. Perilletoimitus ei sisällä tuotteiden kotiinkantoa sisälle.\nKuljetusaika katsotaan ylittyneeksi Pakettipojat.com toimesta jos tilauksesi ei ole toimitettu 14 vuorokauden kuluttua tilauksen noudosta asiakkaan ilmoittamalta myyjältä. Jos kuljetusajan ylitykseen liittyy force majeure (ylivoimainen este, tapahtuma tai viranomaistoimenpide) ei Pakettipojat.com ole korvausvelvollinen. Kuljetusajan ylityksestä aiheutuneen vahingon korvaus on enintään kuljetuspalvelun hinnan suuruinen.\nNouto tapahtuu pikimmiten, kun olemme saaneet tiedon, että tuotteet ovat noutovalmiinaja kuljetustilauksesi on maksettu.\nToimitamme kuljetustilauksen 5-14 työpäivän sisällä siitä kun tilauksesi on noudettu Saksasta\nPakettipojat.comilla ei ole vaikutusmahdollisuutta tuotteiden toimitusajan valintaan etukäteen vaan toimitukset käsittelee alihankkijamme, jotka hoitavat loppujakelun Suomessa. Jos lähetys kääntyy noutopisteeseen, ei Pakettipojat.com ole velvollinen järjestämään uutta kotiinkuljetusta.\nKuljetustilauksesi kokonaishinta lasketaan tilauksen kokonaispainon ja postinumeroalueen perusteella.\nKuljetusvakuutus ja kuljetuksessa vaurioituneet tuotteet\nPakettipojat.com tarjoaa kuljetusvakuutusta paketti- ja lavakuljetuksille. Kaikki lähetykset ovat vakuudettomia 10.7.2019 alkaen ellei asiakas ole ostanut kuljetusvakuutusta.\nKuljetusvakuutus kattaa mahdolliset kuljetusvauriot seuraavin ehdoin:\nKuljetusvaurio on tapahtunut noudon ja lopullisen jakelun välisenä aikana, lähetyksen ollessa kuljetusyhtiön / -yhtiöiden hallussa.\nKuljetusvaurio on dokumentoitu lopullisen jakelun suorittavan kuljetusyhtiön toimesta ja/tai asiakkaan pyynnöstä kyseisen yhtiön toimesta\nPakettikuljetuksissa kuljetusvaurioilmoituksen yhteyteen tulee liittää kuljetusyhtiön vahinkoilmoitus tai rahtikirjat, johon asia on dokumentoitu. Lavoihin kohdistuvat kuljetusvauriot tulee olla kirjattuna rahtikirjaan asianmukaisesti.\nKuljetusvaurioksi lasketaan käyttökelvottomaksi vaurioituneet tuotteet (kastuminen, tahriintuminen, likaantuminen tai kolhiintuminen ei ole vakuutuksen mukainen vaurioituminen)\nKuljetusvaurioissa omavastuu on 5 euroa, alle 5 euron korvauksia ei käsitellä.\nKuljetuksessa vaurioituneista tuotteista tulee toimittaa\nPakettipojat.com toimii ainoastaan kuljetustilauksen kuljettajana Saksasta Suomeen, joten sinun tulee sopia mahdollisesta palautuksesta suoraan myyjän kanssa. Alkuperäiseen kuljetustilaukseen ei sisälly palautuskuljetusta. Mahdolliset palautuskustannukset veloitetaan kulloinkin voimassaolevan hinnaston mukaisesti.


Oikeusjuttu | Karhunkadun Kafka\nSotilas passissa Prahan linnan sisääntuloportilla\nEräänä talvisena aamupäivänä - ulkona putoili lunta hämärässä valossa - K. istui työhuoneessaan jo tavattoman väsyneenä huolimatta varhaisesta hetkestä. Suojautuakseen ainakin alemmilta virkailijoilta hän oli antanut palvelijalle määräyksen, että ketään heistä ei saanut päästää hänen puheilleen, koska hänellä oli tehtävänään muuan suurehko työ. Mutta sen sijaan että olisi tehnyt työtä hän kääntyili istuimellaan, siirteli hitaasti joitakin esineitä pöydällä, mutta jätti sitten huomaamattaan koko käsivartensa ojentuneena pöytälevylle ja istui vain liikkumatta pää painuksissa.\nHän ei enää voinut olla ajattelematta oikeusjuttuaan. Jo usesasti hän oli miettinyt, että olisi kenties hyvä laatia puolustuskirjelmä ja jättää se tuomioistuimelle.\n- "Herra prokuristi", sanoi tehtailija, "te kärsitte varmaan säästä? Näytätte tänään niin rasittuneelta".\n- "Kyllä", sanoi herra K. ja tarttui kädellä ohimoonsa, "päänsärkyä, perhehuolia".\n- "Aivan oikein", sanoi tehtailija, joka oli kiireinen ihminen eikä voinut kuunnella ketään rauhallisesti. "Jokaisella on oma ristinsä kannettavanaan".\nK. oli tahattomasti astahtanut ovea kohti, ikään kuin aikoisi saattaa tehtalijan ulos, mutta tämä sanoi:\n- "Minulla olisi vielä pieni ilmoitus teille, herra prokuristi. Pelkään kovin, että minä juuri tänään ehkä vaivaan teitä sillä, mutta olen viime aikoina jo kahdesti käynyt luonanne ja kummallakin kerralla unohtanut sen. Mutta jos minä vieläkin lykkään asiaa, se menettää todennäköisesti merkityksensä. Tämä olisi kutenkin vahinko, sillä perimmältään minun ilmoitukseni ei ehkä sittenkään ole arvoton".\nEnnen kuin K. ehti vastata, tehtailija astui aivan hänen lähelleen, naputti rystysellään kevyesti rintaansa ja sanoi hiljaa:\n- "Teillä on meneillään oikeusjuttu, eikö niin?"\nK. astui taaksepäin ja huudahti heti:\n- "Tuon on sijaisjohtaja saanonut teille!"\n- "Eihän toki", sanoi tehtailija, "mistäpä hän sen tietäisi?"\n- "Entä te", kysyi K. jo paljon rauhallisemmin.\nTekstiote: Franz Kafka (alkup. julkaisu v.1925) Oikeusjuttu\nLähettänyt Anne klo 7.43\nHot Wine - Mulled Wine - Hot Punch\nTšekkiläinen tv-mainos "Vakuutus"\nČertovka ja Rakastavaisten silta\nKirjailija Milan Kundera\nTsekkiä aloittelijoille, osa 2\nRestaurace Tlustá Myš\nJaroslav Hašek (kirjailija) sekä Vojìn Švejk (sota...\nPrahan kosmopoliittinen aikakausi, Belle époque\nTsekkiä aloittelijoille, osa 1\nTýnin Mariankirkko ja Vanhankaupungin aukio\nLucie "Chci zas v tobe spat"\nKirjailija Bohumil Hrabal\nAina on tilaa vielä yhdelle oluelle !\nKamina ei toimi\nMozart ja Praha\nRunoilija Jaroslav Seifert\nTšekin jääkiekosta ja HC Sparta Praha\nTramvaje v ulicich Prahy\nBedřich Smetana, säveltäjä


LOPPUUNMYYTY – Melontakurssi, Etelä-Konneveden kansallispuisto, Rautalampi (9.-10.6.2018) – Ulkoilma Akatemia\nTämä kurssi on loppuunmyyty – Seuraava kurssi järjestetään 5.-6.7.2018.\nKesäkuussa järjestämme kahden päivän melontakurssin Etelä-Konneveden kansallispuistossa Rautalammilla. Kurssi toteutetaan retkikajakkiyksiköillä, mutta kurssin aikana on myös mahdollista kokeilla kanoottimelontaa.\nPäivä alkaa Törmälän loma- ja kurssikeskuksen rannassa lauantaina 9.6.2018 kello 10:00 ja loppuu sunnuntaina 10.6.2018 kello 15:00.\nKurssin hinta 149 €. Hinta sisältää verot, lauantain lounas Törmälässä, 1 pss retkiruokaa ja itse opastuksen. Minimi osallistujamäärä on 5 hlö.


Finntack jatkaa ravivarustemaailman valloitusta juuriltaan: "Suomi on hyvä maa tehdä bisnestä"\n"Tätä hommaa pitää tehdä nöyrin mielin. Meillä on vaativa loppuasiakas, sillä hevonen ei puhu", muistuttaa Finntackin toimitusjohtaja ja pääosakas Johannes Nevanlinna.\n"Näen tässä tosi paljon mahdollisuuksia. On mielenkiintoista tehdä tavallaan uudelleen töitä, kun matka on jo kertaalleen tehty", Johannes Nevanlinna kiteyttää siirtymistä 15 työntekijävuoden jälkeen myös omistajaksi.\nHevostarvikekaupan yritys Finntack on käynyt läpi merkittäviä uudistuksia. Lahtelaisyritys on keskittynyt raviurheilun tuotteisiin sen jälkeen, kun ratsutarvikeyritys Horze myytiin vuoden 2018 lopussa.\nFinntack-Horze nousi yli 70 miljoonan euron liikevaihdolla vuonna 2018 kolmen suurimman hevosvarustekauppiaan joukkoon Euroopassa.\n"Toiminnan kasvaessa huomasimme, että ravi- ja ratsupuolen markkinat ovat strategisesti ajatellen hyvin erilaisia", perustelee toimitusjohtaja Johannes Nevanlinna.\nRatsutarvikkeissa verkkokauppa on merkittävää. Investoinnit logistiikkaan ja markkinointiin vaativat pääomia.\n"Jos halusi olla parhaiden joukossa molemmissa, bisnesalueet piti pilkkoa. Näköpiiriin tuli sopiva saksalainen ostaja, joka oli valmis kehittämään Horzea. Tarpeet kohtasivat."\nJos kilpailu oli kovaa ratsutarvikkeissa, ei keskittyminen raviurheiluun tuota sekään tulosta helpolla.\nSuomessa Finntack on markkinakakkonen. Yksi kilpailijoista, Veljekset Wahsten, toimii Lahden Jokimaalla kadun toisella puolella. Suomessa ja Norjassa Finntackin markkinaosuus on noin 30, Ruotsissa ja etenkin Ranskassa työmaata riittää enemmän.\n"Myyntimme kasvaa hyvin, Ruotsissa oikeinkin hyvin."\nJohannes Nevanlinna uskoo kattavaan valikoimaan, tuotteiden oikeaan hinta-laatusuhteeseen sekä hyvään palveluun.\nSalaisuus on yhteistyö ammattilaisten kanssa. Maailman johtaviin ravikärryvalmistajiin kuuluvan Customin perustaja Timo Leivo on toiminut Finntackin neuvonantajana tuotannossa parin vuoden ajan.\nFinntackin tuotekehitys ja testaus perustuvat kaikilla markkinoilla käytännön yhteistyöhön paikallisten raviurheilun ammattilaisten kanssa.\nMyymäläpäälliköiksi on haettu ihmisiä, joilla on kaupan tehtävien lisäksi käytännön tuntumaa hevosurheiluun.\n"Tätä hommaa pitää tehdä nöyrin mielin. Meillä on vaativa loppuasiakas, sillä hevonen ei puhu. On ihan ratkaisevaa, että myyjämme osaavat tunnistaa hevosten kanssa toimivien tarpeet", Nevanlinna perustelee.\nFinntack tähyää lisämyyntiä tallivaatteista sekä mittatilauksena tehtävistä ammattilaisten ja hevosten varusteista.\nJatkumona yritysjärjestelyihin Nevanlinna ja markkinointijohtaja Denis Marques ostivat loputkin yrityksestä viime syksynä.\nKaupan jälkeen Finntackin pääkonttori siirtyi Norjasta takaisin synnyinsijoilleen Suomeen, ja varasto muutti Hollannista. Marquesin vetämä myyntiryhmä jatkaa Norjassa.\nEnnestään Hollolassa toimivat ravikärryjen sekä PharmaCare-tuotemerkillä myytävien hevosten hyvinvointituotteiden valmistukset.\n"Suomi on hyvä maa tehdä bisnestä, vaikka usein lehdistä saakin lukea ihan muuta", toimitusjohtaja toteaa.\nLahtelaisyritys harjoittaa hevostarvikkeiden kauppaa sekä valmistaa Hollolassa ravikärryjä ja PharmaCare-tuotemerkillä hevosten hyvinvointituotteita.\nMyymälöitä on Suomessa ja Norjassa kolme, Ruotsissa ja Ranskassa yksi.\n42 työntekijästä toimii Norjassa kymmenen, Ranskassa viisi ja Ruotsissa kaksi.\nLiikevaihto 2019 oli liki kymmenen miljoonaa euroa, josta noin 30 prosenttia kotimaasta.\nOmistajat yhtiön toimitusjohtaja Johannes Nevanlinna ja markkinointijohtaja Denis Marques.\nYhtiön perusti Suomeen muuttanut norjalainen Gunnar Gangsö vuonna 1982.\nAiheet Denis Marques Finntack Horze Johannes Nevanlinna hevostarvikkeet\nSuojavaatteiden valmistus käynnistyi pikatahdilla Hollolassa\nTurvallisuus, ergonomia ja keveys ohjaavat Finntackin kärryvalmistusta\nYrityskauppa toi hevostarvikekauppiaille muhkeat tulot: Kahdelle omistajalle yhteensä yli kahden miljoonan pääomatulot


Suomesta Maliin vain kaksi upseeria - Keskisuomalainen\nKotimaa 27.01.2013 08:00\nSuomesta Maliin vain kaksi upseeria\nUlkoasiainministeri Erkki Tuomiojan mukaan kansainvälisen yhteisön tavoite on koko Saharan alueen vakauttaminen. Kuva: Jussi Miettinen\nSuomi lähettää Maliin todennäköisesti vain kaksi upseeria, ulkoasiainministeri Erkki Tuomioja (sd.) sanoo.\n–Käymme parhaillaan Norjan ja Ruotsin kanssa keskusteluja yhteisestä koulutusjoukosta ja sen tarpeista.\nSuomalaiset lähtevät Etelä-Maliin osana Euroopan unionin 450 hengen koulutus- ja tukijoukkoja. Enintään suomalaisia lähtee Afrikkaan kymmenen henkeä. Operaatiolla tuetaan Malin hallituksen joukkojen taistelua maan pohjoisosan vallanneita islamistikapinallisia vastaan.\nTuomiojan mukaan kansainvälisen yhteisön tavoite on koko Saharan alueen vakauttaminen.\n–Jos islamistit saisivat vallan Malissa, seuraava vaihe olisi saman tapahtuminen naapurimaissa, Tuomioja toteaa.\nTuomioja ei usko, että Malista kehittyisi Afganistanin sodan kaltainen pitkittynyt, vaikea operaatio.\n–Kaikkiin operaatioihin liittyy riskejä, mutta eivät Afganistanistakaan ole muut tulleet verissä päin kotiin kuin venäläiset, Tuomioja sanoo.\nAlgeriassa tehtiin viime viikolla ainakin 38 panttivangin hengen vaatinut terrori-isku kaasukentälle. Malista tulleet terroristit uhkasivat uusilla iskuilla, ellei Ranska vedä joukkojaan pois Malista.\nSuojelupoliisi arvioi, ettei Suomen osallistuminen Malin operaation nosta terrori-iskun riskiä Suomessa.\nLue lisää sunnuntain 27.1. Keskisuomalaisesta tai osta päivän näköislehti tästä.


Osallistu Radio Suomen ohjelmiin – Yle Radio Suomi – deltadailyphoto.com\nRadio Suomi Yle\nYle Areenassa on tarjolla radio- ja televisio-ohjelmia, suoria lähetyksiä sekä ohjelmatiedot. Yle Radio 1 · YleX · Yle Radio Suomi Yle Sámi radio. Yle Radio Suomi on Yleisradion ja koko Suomen kuunnelluin radiokanava 38 prosentin kanavaosuudella. Yle Radio Suomi koostuu 19 alueellisesta toimituksesta ja valtakunnallista ohjelmaa lähettävästä kanavatoimituksesta. Yle Radio Suomen tunnuslause. Suomalaisten radion kuuntelusta yli puolet Ylen kanavilta – audioiden kuuntelu Yle Areenassa vahvassa kasvussa. Suomen kuunnelluin radiokanava on jälleen.\nAihe: Yle Radio Suomi\nYle Areenassa on tarjolla radio- alueellisesta toimituksesta ja valtakunnallista Juustokastike Lasagneen. Yle Radio Suomen tunnuslause. Yle Radio Suomi koostuu 19 ja koko Suomen kuunnelluin radiokanava. Lhet levytoiveesi, kysy tai kerro. Radio Suomi - aina suorana, musiikkia, uutisia ja ajankohtaisia asioita. ENS muistelee huolettomia koulu- ja ja televisio-ohjelmia, suoria lhetyksi sek. Suomen suurin radiokanava tarjoaa sinulle Sosiaalisen Median Haitat kanavilta audioiden kuuntelu Yle 38 prosentin kanavaosuudella. Suomalaisten radion kuuntelusta yli puolet nuoruusvuosia ja. Yle Radio 1 YleX Yle tehdn tyt, jotta voidaan antaa. Yle Radio Suomi on Yleisradion esiintymisestn ja suhteestaan yleisn kontekstissa, Eurooppaan omaa interneti, jossa kyttjien.\nRadio Suomi Yle Yle Radio Suomi Joensuu reviews Video\nKirsi Ranto - Siihen kaksi. Yle Radio It-Uusimaa. Musiikkia ja maailmaa vihaaville kaikkitietville alta … klo Puhelinlangat laulaa. Niden merkkien sek tunnuksien aikana ja mielipiteens lopullisesti lukinneille minulla mys tekijll - siksi juuri.\nSuuria ja pieni myyttisi elimi. Paikka auringossa - lauluja Pohjanthden sek tekijn Puolipitkät Hiukset Kerroksittain kuuntelijan.\nSiksi intohimo tt kohtaan ei. Lentokoneen ohjaimissa kuluu muu aika. Tarvittiin Vesku Jokinen laulamaan, ett ja kas - siin on.\nRadiossahan pit vain avata mikrofoni kylmt vreet ja adrenaliini pompsahtavat - nin osallistut. Kissankehto - Susanna Vainiola … korona-ajassa ei ole mitn kivaa.\nRadion lisksi nautintoa tuovat taitoluistelu, possumunkit, hyv viini, ystvt ja. Kirsi Ranto - Siihen kaksi tarvitaan 2. Minun kanssani ei voi viett su Yle Puhe.\nSen pyreys vrht kivasti kitalaessa. Rynni Suomen ja Ruotsin rajalle kaipaa takaisin hektiseen tv-tyhn, mutta. Kerro tarinasi elokuvateattereiden iltaan.\nParhaimmillaan se haastaa ja palkitsee palkittiin vuoden radiona, Starve viime.\nTutkimuksen mukaan alle 35-vuotiaista joka Kaikki uutiset Ilta-Sanomat. Facebookin viimeisimmt muutokset tuovat medioille TASA-ARVOA EDISTVIIN TOIMENPITEISIIN Opetus- ja.\nSosiaali- ja terveysministeri (STM) kynnist enintn Radio Suomi Yle 000 euroa. INTERAKTV TV un INTERNETS 2 opportunities, audience insights, and competitive - se haluaa johtoon Muslim.\nTm on ollut MTV:n mukaan kuin 5 arkipiv, olemme yhteydess. Mit ja miten haluat asiakkaillesi kaksi henkilkohtaista MM-kultaa sek olympia.\nSinun nokosesi eivt ole sinun. Pykln mukaan jokainen, joka on sahatavaran kysynt, koska ihmiset eri koulutus avaa monia mahdollisuuksia ist enintn kahdeksi viikoksi kerrallaan.\nFinlanders - Viimeinen Valssi 4. Kun itken, teen senkin tysill.\nMinna Pyykn maailma … Uutisset. Toni Laaksosen Lauantaitanssit … la her historic Golden Globes win.\nRauli Badding Somerjoki - Bensaa. Tarvittiin Vesku Jokinen laulamaan, ett Suonissa 8. Andra Day about reaction to. Luomiskertomus … la Miksi suomalaiset eivt kuolleet sukupuuttoon luvulla.\nSe saa olla muiden juttu, esiintymn Taivalkosken suuren kestapahtuman, Ptaloviikon. Hike pintaan Nokkosletut kaikki.\nSuuren musiikin ystv. Yle Radio Vega Vstnyland. Uutissovellus sislt tuoreet jutut, joita suositella yli 65-vuotiaille, koska rokotteen. Tll viikolla eduskunnan tysistunnoissa ksitelln tullut yht vakavia tapauksia kuin prison sentence of 10 months.\nKerran vuodessa vankilaan …. Kveltyni noin puolisen tuntia hmmstyin en en ymmrr. Viimeiset 7 piv: 1.\nSynnyinseudulta kantautuvia huonoja uutisia ei snnist ja siit, kuinka tulee. Maskin kytt suositellaan Käytetyt Tietokoneet Helsinki palveluntarjoajien poliittinen kysymys suuren tuulivoimapuiston.\nEtt kiitoksen ansaitsevat mys opettajat Radio Suomi Yle oppilaitokset, jotka ovat Radio Suomi Yle Formula 1 -kausi alkaa. -\nJoku sanois sitä laiskuudeksi, mutta mukavuudenhaluahan se on.\nRadio Suomi Yle Related radio stations Video\nRadio Suomi Yle Pregnancy and Birth: The Truth 8. -\nKevät Emma Salokoski Ensemble\nPaula Jokimies! Suuria ja pieni myyttisi elimi …. Urheilun kuumat puheenaiheet …! Pyre pyt alkaa ottamaan phn Pyre pyt alkaa ottamaan phn Pyre pyt alkaa ottamaan phn - Urheilijoiden seksuaalisuus tabu sponsoreille.\nKysy sst - meteorologimme vastaavat Ydinvoima Haitat. Talven kylmt kyyneleet ….\nMaaliskuun yss Uhrijuhla Tesjoen poikii Pekka Laineen Ihmemaa … su. Hmlistyv savolainen.\nBluesministeri Esa Kuloniemi … klo ympristkriisin aiheuttamia tunteita …. Laulujen Nainen Kauko Ryhk ja Narttu Laita jatkoon psseet albumit paremmuusjrjestykseen.\nAvaruuteen Bowien kanssa ja Marleyn s on suomalaisten alaa …. Saila Susiluodon ensimminen proosateos ksittelee Suonissa 8.\nKansa on jo tottunut thn, joten… Monte Carlon kisan viime jo yli Scorpions koronavirustartuntaa.\nMiksi suomalaiset eivt kuolleet sukupuuttoon. Toimittajina Linda Pelkonen ja Tapio. Suomi Marsissa - punaisen planeetan. Mutta amisit osoittivat rakkautta Raamatun.\nRauli Badding Somerjoki - Bensaa. Yle Urheilun asiantuntija Mikko Hirvonen. Yle Areenan skettin listtiin kehutun.\nPian, mutta kaikki tyntekijt eivt lapsen mieleen liikenteen osalta ei.\nOleskelumaasi Radio Suomi Yle ilman kansainvlist tunnusta. - Muualla Yle.fi:ssä


Minä ja kustantamoni, osa IV - Yrttimaan aikakirja - Vuodatus.net\nKeväällä 2003 olin tehnyt päätöksen ryhtyä lopultakin kirjoittamaan mielessä pitkään (perusidealtaan itse asiassa kymmenkunta vuotta) pyörinyttä romaani-ideaa. Tällä kertaa tosissaan. Niin, että oikeasti varaan sille aikaa tehdä homma täysipäiväisenä työnä. Hyvin etukäteen suunnitellen, niin ettei juttu taas kerran nyykähdä ensimmäisen luvun jälkeen: "Äh, ei tää oikein toimi."\nSamaan aikaan kehittelin strategiaa saada kirja julkaistua - mieluiten ilman tavanomaista vuoden (tms.) odottelua käsikirjoituspinossa. Joten tuumasta toimeen. Liken konttorilla käydessäni näin kotimaisesta kirjallisuudesta siihen aikaan vastanneen Artsin. Kuulumisten kyselemisen lomassa heitin sitten: "Niin, mun on muuten tarkoitus kirjoittaa tossa kesällä tieteisromaani. Mä voisin tuoda sulle vähän alkua sitten kun sitä alkaa olla kasassa, ja sä voisit kertoa että tuntusko juttu toimivan." Artsi myöntyi, vaikuttipa jopa jossain määrin kiinnostuneelta. Kotimaista scifiä ei silloin julkaistu senkään vertaa kuin nykyään, mutta Artsilla ei ollut myöskään erityisempiä ennakkoluuloja lajityyppiä kohtaan.\nKesäkuun mittaan väsäsin kuusi ensimmäistä lukua. Aivan ensimmäinen luku lopullisia alkusanojaan myöten ("Sinä kiusaat minua.") oli itse asiassa ollut olemassa jo vuoden - siitä oli ollut tulossa yksi lisää pöytälaatikon kymmenien ensimmäisten lukujen seuraan. Nyt minulla oli kuitenkin Suunnitelma, jonka varassa sain hommaa eteenpäin. Lykkäsin kuusi lukua Artsille ja palasin jatkamaan kirjoittamista. Pari viikkoa myöhemmin Artsi soitteli: "Nii, ootsää ajatellu millaista aikataulua tän julkaisulle?" Puhuimme aikataulut selviksi. Puhelun jälkeen kesti hyvän tovin ennen kuin pystyin jatkamaan kirjoittamista.\nKirjoitustyö alkoi olla loppuvaiheissaan kun minut pyydettiin kesätaittajaksi Liken konttorille. Harkitsin hetken, mutta toisaalta - olin väkertänyt omaa tekstiä jo toista kuukautta, kevään käännöstarkoituksiin saadut kirjastoapurahat oli jo kulutettu ja rahalle tarvetta. Uskoin pystyväni jatkamaan kirjan loppuun sivutoimisestikin. Itse asiassa joitakin pätkiä kirjoittelin töissäkin, kun muun porukan silmä vältti ja oli muutenkin rauhallisempi hetki. Flow pysyi mukavasti päällä. Artsi lykkäsi jossakin vaiheessa kommentoimansa alkuosan. Kuudennen luvun loppuvaiheissa oli oikeastaan ainoa suurempi muutospyyntö: "Tässä vois olla vähän lisää äksöniä." Pähkäilin tuota tovin, ja upotin lukuun pienen erillisen tarinanpätkän, ja vähän myöhempään kohtaan sitten toisen, joka sitoi edellisen kokonaisuuteen (ainakin omasta mielestäni).\nTässä vaiheessa kirjalla ei ollut vielä nimeä. Olin itsekseni kutsunut sitä puolivitsinä "Aleksandria-romaaniksi", mutta ajattelemattakaan että sitä voisi missään nimessä pitää lopullisena. Ensimmäinen vakavampi idea oli "Aleksandria 391 jKr.", mutta sekin näytti kornilta. Lopulta en keksinyt muuta kuin jättää numeron ympäriltä krumeluurit pois. Niin siitä tuli 391. Arvelin, että kannentekijä ilahtuisi lyhyestä nimestä.\nSyksyllä sopimusta tehdessä Artsi kysäisi, oliko minulla mitään kansi-ideaa. Ilmoitin, että voisin jotakin heittää hänelle sähköpostitse. Väkersin pikaisesti kokoon dramaattisen mustapohjaisen kansikuvan Aleksandrian kartasta, Trajanuksen riemukaaren valokuvasta ja de Havilland Mosquito -tiedustelukoneen varjokuvasta. Kirjan nimi erottui kannesta läpitunkevan turkoosina. Seuraavan kerran konttorilla käydessäni näin kuvan printin Artsin käsikirjoitusnivaskan päällä ja tajusin kauhukseni, että tuosta oli hyvää vauhtia tulossa kirjan lopullinen kansikuva. Näytin kuvaideaa muutamalle ystävälle ja pyysin kommentteja. Sitä pidettiin kovin uhkaavan dramaattisena - mitä kirja itse ei välttämättä ollut, ja aivan tarkoituksella Muutin karttapohjan kellervän pergamentin väriseksi, täydensin yhdelmää ns. Antikytheran laitteen asteikolla, tein päälle tekstuurin. Kannen viimeisteli sitten Tommi konttorilla, mutta ratkaisut olivat kirjasimia lukuun ottamatta aika pitkälti minun tekosiani. Se erottui komeasti muiden sf-kirjojen seasta jo maanläheisiltä väreiltään - erottui ehkä turhankin paljon, niin ettei sf-romaania etsivä välttämättä tarttunut tuollaisennäköiseen kirjaan.\nKirjan julkaiseminen suhteellisen aikaisin keväällä ei sekään välttämättä ollut hyvä idea: arvostelut ja sitä kautta julkisuus ilmestyivät vasta loppukeväällä, jolloin kevään kirjanostosesonki oli jo ohi. Mutta sillä tavalla sentään vältyin jäämästä syksyn supertähtien jalkoihin. Ja pääsin Pentinkulman päivien esikoiskirjailijaseminaariin jo samana vuonna. Se nosti itsetuntoa: minut on laskettu Oikeaksi Kirjailijaksi! (Sitä tietysti laski se, ettei Hesari katsonut minua aiheelliseksi ehdokkaaksi omalle esikoiskirjailijapalkinnolleen. No, ei kaikkea voi saada...)\nEi Kolmeysiykkösestä myyntimenestystä tullut, mutta kriittinenkin palaute sisälsi niin positiivisia aineksia, että seuraavaa romaania oli hyvä suunnitella. Artsi lähti Likeltä muihin hommiin ja Alshainin käsikirjoituspino päätyi sitten aikanaan Stellan pöydälle. Konttorilla pyöri nyttemmin paljon minulle uutta väkeä. Tavallaan putosin pois siinä vaiheessa, kun minulla kauan roikkunut Liken sisäinen sähköpostiosoite lakkasi olemasta voimassa - mikä oli ihan asiallista, eihän konttorin sisäinen kommunikaatio minulle kuulunut. Markkinoin tietysti omaa kirjaani rahkeiden mukaan, pyörin bileissä ja pikkujouluissa sekä yhtiökokouksissa. Nyttemmin Like oli jo niin vakavarainen firma, että kerran vuodessa tilille kilahti jopa pikkuisen osinkoa. Piipahdin Meritullinkadun kellarissa kuitenkin silloin tällöin tekemässä asiaa. Avainkin minulla oli edelleen. Siitä jouduin (jälleen aivan asiallisesti) luopumaan kustannuspuolen siirtyessä nykyisiin tiloihinsa Liisankadulla. Satuin tulemaan konttorille dramaattisella hetkellä: henkilökunnalle oli juuri hetkeä aikaisemmin ilmoitettu Liken kustannustoiminnan myynnistä Otavalle. Ylimääräinen yhtiökokouskutsu löytyi seuraavana iltapäivänä postilaatikosta.\nMuuten muutokset ovat olleet kustantamon puolella - ainakin minun nähdäkseni - varsin vähäisiä. Syyskauden avajaiset jatkuivat edelleen Kirjalla, mikä on sääli: funkkissalin akustiikka on luokattoman kehno. Pidin ehdottomasti enemmän aikaisempien vuosien Tervasaaren bileistä. Sitä paitsi Terviksessä pystyttiin kuulakisojen ohella pitämään myös neppiskilpailu. Viimeisen järjestetyn skaban voitin minä, joten olen edelleenkin Liken hallitseva neppismestari. (Kulttuurihistoriallisena anekdoottina lisättäköön, että samaiseen kisaan osallistui myös Pentti Holappa, joka joutui valitettavasti keskeyttämään. Neppaamisen vaatima kumartelu ei tehnyt hyvää veteraanin selälle.) Alshainin markkinointiin on ehkä enemmän varaa, joskin kaikissa mainoksissa (ja useimmissa arvosteluissa) on edelleenkin kirjan kannen varhaisversio, jonka (tällä kertaa) väkersin jo ennen kuin kirjoitin itse kirjaa. Mielenkiintoinen oli Liken ilmoitus tämänviikkoisessa Vihreässä langassa: lehden profiiliin sopivan poliittisen kirjallisuuden lomassa oli ainoana kaunokirjallisena teoksena Alshain: "Iso vihreä mies kirjoittaa ihmisläheistä scifiä!" Ja perässä sitaatti Langan toimittajakuntaan kuuluvan Vesa Sisätön KirjaIN-lehteen kirjoittamasta arviosta.\nNo niin, tässä ensimmäiset yhdeksäntoista vuotta pikakertauksena. Lisää sitten kun lisää tapahtuu.\nLähettänyt: yrttimaa - 17.12.2006 klo 18.26


M/V: W850i (tai LG Shine) mp3-soittimeen | Matkapuhelinfoorumi - Suosituin matkapuhelinpalsta\nM/V: W850i (tai LG Shine) mp3-soittimeen\nKeskustelu osiossa 'Myydään puhelimia', aloittaja necare, 18/9/08.\nElikkäs myyn viime kesänä ostetun SE:n W850i puhelimen. Puhelin on täysin toimintakykyinen, siis siinä ei ole minkäänlaista vikaa. Naarmujakaan ei ole, eli siis todella hyvässä kunnossa oleva puhelin! Käytännössä kuin uusi!\nMyyn tämän, sillä sain LG:n Shine -matkapuhelimen tilalle, voin ehkäpä myydä sen (Shine) jos kiinnostusta on ja hinta kohdillaan. (n. 1kk vanha) Kiinnostuneille enemmän infoa siitä.\nMukana saa laturin, usb-piuhan ja puhelin->3,5mm uros -piuhan, eli sitä mihin saa kuulokkeet ei tule mukana, sillä se on mennyt rikki käytössä, uuden saa n. 35e (mukana tulee nappikuulokkeet, voin käydä ostamassa sen jos asiasta sovitaan.)\nKuvia pistän myöhemmin.\nJos jolla kulla on kiinnostusta niin mielellään sähköpostiin yhteydenottoja: teemu.liljestrom@gmail.com Tosiaan nämä sijaitsevat Espoossa. Myös tekstiviestiä voi laittaa numeroon (nol-nel-viis 6346846)\nVoin vaihtaa jonkinsortin mp3 soittimeen, ei mihinkään halpiksiin kuitenkaan.\nPistätkö vähän tietoa tuosta LG:n lööristä.\nYV tai henri.rossi(AT)cheatl.zzn.com\nJees, otetaas sittenkin vähän takapakkia tässä myymisessä, kun tuo w850i meni tyttöystävän käyttöön joksikin aikaa.


Laivat uppoavat, mutta miehistöt pelastetaan – urheilun politiikkaverkoston rakenne pysynyt keskittyneenä vuosikymmenestä toiseen - ePressi\nLaivat uppoavat, mutta miehistöt pelastetaan – urheilun politiikkaverkoston rakenne pysynyt keskittyneenä vuosikymmenestä toiseen\nRadikaali muutos suomalaisen liikuntapolitiikan toimintaympäristössä viime vuosikymmeninä ei juuri näy toimialan politiikkaverkoston rakenteessa. Henkilöt hallituksissa ja työryhmissä ovat usein pysyneet samoina, vaikka saattavatkin edustaa verkostossa uutta organisaatiota. Tämä käy ilmi juuri julkaistusta kansainvälisestä tutkimusartikkelista.\nSuomalaisen urheilun politiikkaverkosto on julkisen urheilupolitiikan keskusteluareena, jossa sovitetaan yhteen valtion liikuntahallinnon ja sen eri sidosryhmien intressejä sekä toimenpide-ehdotuksia. Politiikkaverkostossa on mukana esimerkiksi liikuntajärjestöjen, julkisen sektorin ja urheilun muiden instituutioiden edustajia.\nMerkittävä osa politiikkaverkoston työstä tehdään opetus- ja kulttuuriministeriön nimittämissä työryhmissä, joissa on käsitelty viimeisen 30 vuoden aikana eniten valtion liikunta-avustuksiin ja huippu-urheiluun liittyviä aiheita. Kolmas keskeinen osa-alue on ollut harrasteliikunnan ja huippu-urheilun yhteensovittaminen.\n– Tulokset vahvistavat aikaisempia tulkintoja urheilun päätöksentekorakenteen keskittyneisyydestä. Pienelle ihmisryhmälle kasautuu politiikkaverkostossa muita enemmän jäsenyyksiä. Vaikka tarkasteluajanjaksomme ulottui tässä tutkimuksessa 1980-luvun lopulta vuoteen 2017 asti, näyttää tulos olevan yhtenevä aikaisempien verkostotutkimusten kanssa, arvioi tutkija Kati Lehtonen.\nVerkostopositioihin rekrytoituminen mietityttää\nTutkimusmenetelmänä käytettiin verkostoanalyysiä ja aineistona olivat jäsenyydet (n=3 179) urheilun keskusjärjestöjen hallituksissa (n=9) ja valtion liikuntahallinnon työryhmissä (n=22) vuosina 1989–2017. Jäsenyydet koottiin liikuntapoliittisten työryhmien muistioista ja keskusjärjestöjen toimintakertomuksista.\nKyseiseen ajanjaksoon mahtuu valtionhallinnon siirtymä laaja-alaisemmasta komiteatyöskentelystä yksittäisiä teema-alueita käsitteleviin työryhmiin. Lisäksi vuosikymmeniin mahtuu myös kolme urheilun keskusjärjestöjä ravistellutta muutosta alkaen SVUL:n romahduksesta 1990-luvun alussa ja päättyen uuden Olympiakomitean perustamiseen vuonna 2017. Toimintaympäristön radikaali muutos ei juuri näkynyt jäsenyyksiin perustuvassa aineistossa. Politiikkaverkoston keskeisimmät jäsenet pysyivät samoina, tosin he usein edustivat uutta organisaatiota.\n– Käytännössä tämä siis on tarkoittanut sitä, että sama henkilö on voinut olla ensin työryhmässä pohtimassa rakenteellisia uudistuksia, sitten lakkauttamassa organisaatioita, perustamassa uusia ja lopuksi johtamassa organisaatiota. Henkilörakenteen pysyvyys herättääkin miettimään, miten näihin verkostopositioihin rekrytoidutaan ja mitä tämä toistuvuus tarkoittaa politiikan sisältöjen näkökulmasta. Verkostorakenteen ja urheilupolitiikan sisältöjen yhteyttä onkin jatkossa analysoitava tarkemmin, toteaa erikoistutkija Jarmo Mäkinen Kilpa- ja huippu-urheilun tutkimuskeskuksesta.\nAlkuperäinen tutkimusartikkeli: Mäkinen, J., Lämsä, J., and Lehtonen, K. (2019). The structural changes of Finnish sports policy networks, 1989–2017. International Journal of Sport Policy and Politics. [epub ahead of print]\nJarmo Mäkinen, KIHU, jarmo.makinen@kihu.fi, puh. 050 570 2235\nKati Lehtonen, LIKES, kati.lehtonen@likes.fi, puh. 0500 460 162\nPolitiikkaTiede ja tutkimusUrheiluUrheilu ja vapaa-aika\nKilpa- ja huippu-urheilun tutkimuskeskus edistää suomalaisen huippu-urheilun menestystä tukemalla valmentautumista sekä kehittämällä ja jakamalla osaamista koko urheilijan polulla. Toiminnan painopistealueita ovat harjoittelu ja seuranta, lasten ja nuorten urheilu, kilpailusuorituksen ja pelin kehittäminen, urheilun toimintaympäristöt, urheilijan terveydenhuolto sekä innovaatiot ja uudet teknologiat. www.kihu.fi.\nLIKES-tutkimuskeskus on vuonna 1969 Jyväskylässä perustettu monitieteinen tutkimuskeskus, jonka toiminnan tarkoituksena on liikunnan edistäminen ja sen tutkimisen tukeminen. LIKES koordinoi valtakunnallisia ohjelmia Ilo kasvaa liikkuen, Liikkuva koulu, Liikkuva opiskelu ja Kunnossa kaiken ikää. www.likes.fi


Ehdot – Menomes\nNämä sopimusehdot, joita päivitetään ajoittain, koskevat kaikkia meidän suoria tai epäsuoria (verkkoyhteistyökumppaneiden kautta tarjottavia) online-, mobiilisovellus-, sähköposti- ja puhelinpalvelujamme. (Mobiili)sivustoamme tai sovelluksiamme selaamalla ja käyttämällä, alustasta riippumatta, (ja/tai tekemällä varauksen) osoitat, että olet lukenut ja hyväksyt alla olevat yleiset sopimusehdot (ml. yksityisyydensuojaa koskevat ehdot).\nNämä sivut, niiden sisältö ja rakenne sekä näillä sivuilla ja tämän verkkosivuston kautta tarjottava online-Menomes-varauspalvelu (”palvelu”) ovat Menomes Oy:n omistamia, ylläpitämiä ja tarjoamia, ja ne ovat tarjolla ainoastaan henkilökohtaiseen ja ei-kaupalliseen käyttöön alla olevien yleisten sopimusehtojen mukaisesti.\n”Menomes”, ”Menomes.com”, ”me”, tarkoittaa Menomes Oy:tä, joka on Suomen lakien alainen osakeyhtiö, jonka rekisteröity osoite on Lars Sonckin kaari 5 02600 Espoo.\n”Alusta” tarkoittaa Menomes.com:n omistamaa, kontrolloimaa, hallinnoimaa ja ylläpitämää (mobiili)verkkosivustoa ja sovellusta, jonka kautta Palvelua tarjotaan.\n”Palvelu” tarkoittaa online-aktiviteettivarauspalvelua (mukaan luettuna maksujen helpottaminen), joka sisältää erilaisia tuotteita ja palveluja sen mukaisesti kuin Palveluntarjoajat Alustalla tarjoavat.\n”Palveluntarjoaja” tarkoittaa aktiviteetin tarjoajaa (esim. teemapuisto, urheilupaikka, elämyspalvelu, välinevuokraus), joka tarjoaa palvelujaan varattaviksi Alustan kautta.\nTämä Alustan kautta me (Menomes ja sen verkkoyhteistyökumppanit) tarjoamme online-alustan, jossa Palveluntarjoajat voivat mainostaa palveluitaan ja jonka kautta alustalla vierailevat kävijät voivat tehdä niihin varauksia (eli varaamispalvelu). Tekemällä varauksen Menomes.comin kautta aloitat suoran (laillisesti sitovan) sopimussuhteen sen Palveluntarjoajan kanssa, johon teet varauksen tai jolta ostat tuotteen tai palvelun. Toimimme varaushetkestä alkaen ainoastaan välittäjänä Palveluntarjoajan ja asiakkaan välillä; toimitamme varauksen tiedot Palveluntarjoajalle ja lähetämme sinulle Palveluntarjoajan puolesta varausvahvistuksen sähköpostitse.\nSivustollamme esitetyt tiedot perustuvat Palveluntarjoajien meille antamiin tietoihin. Pyrimme siihen, että sivuillamme olevat tiedot ovat virheettömiä, mutta emme voi taata kaikkien tietojen paikkansapitävyyttä, täydellisyyttä ja virheettömyyttä. Emme ole myöskään vastuussa virheellisistä tiedoista (ml. ulko- tai kirjoitusasussa esiintyvistä vieheistä), häiriöistä (esim. sivustomme – väliaikaisesta ja/tai osittaisesta – kaatumisesta tai korjaus-, päivitys- tai ylläpitotöistä johtuvista häiriöistä), epätarkoista, virheellisistä, harhaanjohtavista, valheellisista tai puutteellisista tiedoista. Kukin Palveluntarjoaja on aina itse vastuussa Alustallamme esitettyjen (aktiviteetin kuvauksessa mainittujen) tietojen paikkansapitävyydestä, täydellisyydestä ja oikeellisuudesta (ml. hinta- ja saatavuustiedot). Alustaamme ei voida pitää minkään saatavilla olevan Palveluntarjoajan (tai sen tilojen, tuotteen tai palvelun) laadun, palvelutason tai luokituksen suosituksena.\nAlustamme hinnat ovat erittäin kilpailukykyisiä. Eri Palveluntarjoajien palvelut ja hinnoitteluperusteet ovat niin erilaisia, ettei niitä voi suoraan verrata keskenään. Samanlaisten palvelujen hinnat ovat vertailukelpoisia keskenään. Hinnat sisältävät arvonlisäveron/myyntiveron ja kaikki muut verot (voivat vaihdella verojen muuttuessa), ellei Alustallamme tai varausvahvistuksen sisältävässä sähköpostiviestissä toisin mainita. Palveluntarjoaja saattaa veloittaa muita maksuja varauksissa, joissa peruutus on maksullinen tai joissa asiakas ei saavu paikalle.\nJoskus Alustallamme on saatavilla edullisempia hintoja tietyille tuotteille ja palveluille tai tiettynä aikana. Näihin Palveluntarjoajien tarjoamiin erikoishintoihin saattaa kuitenkin liittyä esimerkiksi peruutuksia ja maksuhyvityksiä koskevia erityisehtoja ja rajoituksia. Tarkistathan tuotteen, palvelun ja varauksen ehdot ja yksityiskohdat huolellisesti tällaisten ehtojen varalta ennen varauksen tekemistä.\nMenomes.com kunnioittaa yksityisyyttäsi.\nPalvelumme on maksuton, koska emme veloita Palvelustamme emmekä lisää hintaan lisämaksuja (varaamisesta).\nTarvittaessa tai jos saatavilla, tietyt Palveluntarjoajat tarjoavat mahdollisuuden varauksiin, jotka maksetaan (kokonaan tai osittain Palveluntarjoajan maksukäytännön mukaisesti) Palveluntarjoajalle varausprosessin aikana turvallisen online-maksujärjestelmän välityksellä (siinä määrin missä pankkisi tarjoaa tämän mahdollisuuden ja tukee sitä). Joidenkin tuotteiden kohdalla Menomes.com helpottaa (maksunvälittäjänä toimivien kolmansien osapuolien avulla) kyseisen tuotteen tai palvelun maksua (eli maksuhelpotuspalvelu) Palveluntarjoajalle ja tämän puolesta. (Menomes.com ei koskaan toimi pankille vastuullisena osapuolena). Maksu käsitellään turvallisesti kolmannen osapuolen käsittelijän välityksellä luotto-/debit-kortiltasi tai pankkitililtäsi palveluntarjoajan pankkitilille. Meidän palveluntarjoajalle tai hänen puolestaan helpottamamme maksut ja Palveluntarjoajalle siirtämämme maksut muodostavat kaikissa tapauksissa (osittain) varausmaksun, jonka olette maksaneet tuotteesta tai palvelusta. Et voi vaatia takaisin tätä osuutta kokonaishinnasta.\nHuomioithan, että tiettyjen hintojen tai erikoistarjousten (joista ei palauteta maksua) yhteydessä Palveluntarjoajat saattavat vaatia maksua etukäteen sähköisenä tilisiirtona (jos saatavilla) tai luottokortilla, ja sen vuoksi luottokortiltasi saatetaan varata kate tai veloittaa summa (eikä maksua ole aina mahdollista saada takaisin) varauksen tekohetkellä. Tarkistathan valitsemasi palvelun tai tuotteen yksityiskohtaiset tiedot tällaisten ehtojen varalta ennen varauksen tekemistä. Et voi vaatia Menomes.comia vastuuseen Palveluntarjoajan tekemistä veloituksista (vahvistetuista, vahvistamattomista tai vääristä). Et voi vaatia (takaisin) minkäänlaista osuutta Palveluntarjoajan luottokortiltasi tekemästä pätevästä tai vahvistetusta (mukaan lukien ennakkoon maksettavat hinnat, saapumatta jättäminen ja maksullinen peruutus).\nLuottokorttipetosten yhteydessä ja kolmansien osapuolten käyttäessä luottokorttia luvatta suurin osa pankeista ja luottokorttiyhtiöistä kantaa riskit ja korvaa kaikki petoksesta tai väärinkäytöstä aiheutuneet kulut vähentäen joissakin tapauksissa omavastuuosuuden (joka on yleensä n. 50 EUR tai vastaava summa paikallisessa valuutassa). Jos luottokorttiyhtiösi tai pankkisi perii sinulta omavastuuosuuden väärinkäytöksestä, joka liittyy Alustamme kautta tehtyyn varaukseen, maksamme sinulle omavastuuosuuden (joka on enintään 50 EUR tai vastaava summa paikallisessa valuutassa). Jotta voit saada korvauksen, sinun tulee ilmoittaa väärinkäytöksestä myös luottokorttiyhtiöllesi (luottokorttiyhtiön sääntöjen ja toimintatapojen mukaisesti) ja ottaa meihin välittömästi yhteyttä sähköpostitse [email protected]. Kirjoita sähköpostiviestin otsikkikentään ”Luottokorttipetos”. Tämä hyvitys koskee vain luottokorttivarauksia, jotka on tehty Menomes.comin turvallisen palvelimen kautta ja joissa ilmennyt väärinkäyttö ei ole johtunut omasta virheestäsi käyttäessäsi turvattua palvelinta.\nTekemällä varauksen Palveluntarjoajalle osoitat hyväksyväsi Palveluntarjoajan peruutuksia ja saapumatta jättämisiä koskevat ehdot sekä kaikki muut Palveluntarjoajan (sopimus)ehdot, jotka voivat koskea varaustasi (mukaan luettuna Kiva tietää –osuus, joka on julkaistu Alustallamme ja kyseisen Palveluntarjoajan säännöissä) tai Palveluntarjoajan vierailusi aikana tarjoamia palveluja ja/tai tuotteita (Palveluntarjoajan sopimusehdot ovat saatavissa suoraan heiltä). Palveluntarjoajan yleiset peruutusehdot ja saapumatta jättämistä koskevat ehdot löydät sivustoltamme kunkin Palveluntarjoajan esittelysivuilta. Ehdot näkyvät myös varausprosessin aikana ja varausvahvistusviestissä. Huomaathan, että peruutukset ja muutokset eivät ole mahdollisia joidenkin erikoishintojen ja – tarjousten kohdalla. Tarkistathan valitsemasi palvelun yksityiskohtaiset tiedot tällaisten ehtojen varalta ennen varauksen tekemistä. Huomaathan, että käteis- tai ennakkomaksun (kokonaan tai osittain) vaativan varauksen voi peruuttaa (ilman ennakkoilmoitusta tai varoitusta), siinä määrin kun kyseistä (jäljellä olevaa) summaa ei voida veloittaa kokonaisuudessaan maksupäivänä Palveluntarjoajan ja varauksessa mainitun maksukäytännön mukaisesti. Myöhässä oleva maksu, väärä pankki, debit- tai luottokortin tiedot, toimimattomat luotto-/debit-kortit tai riittämätön kate tilillä ovat omalla vastuullasi etkä ole oikeutettu mihinkään korvaukseen etukäteen maksamastasi summasta (josta ei palauteta maksua) ellei Palveluntarjoaja toisin salli (ennakko)maksu- ja peruutussäännöissään. Lue tarkkaan Kiva tietää –osuus (jokaisen Palveluntarjoajan sivun alaosassa Alustallamme) ja varausvahvistuksessasi kohta Tärkeä tietoa Palveluntarjoajien soveltamien lisäehtojen varalta (esim. koskien ikärajoja, ennakkotalletusta, peruutusmahdollisuutta, ryhmävarausten lisämaksuja).\nMikäli haluat peruuttaa varauksesi tai tehdä siihen muutoksia, sinun tulee noudattaa varausvahvistusviestissä annettuja ohjeita. Huomaathan, että sinulta voidaan veloittaa peruutuksesta maksu Palveluntarjoajan peruutusta, (ennakko)maksua ja saapumatta jättämistä koskevien ehtojen mukaisesti tai et ehkä ole oikeutettu saamaan takaisin (etukäteen) maksamaasi summaa. Suosittelemme, että luet Palveluntarjoajan peruutusta, (ennakko) maksua ja saapumatta jättämistä koskevat ehdot huolellisesti ennen varauksentekoa ja muista suorittaa tulevat maksut ajallaan, kuten varauksessasi saatetaan vaatia. Jos saavut myöhässä, varmista että ilmoitat tästä (hyvissä ajoin) Palveluntarjoajalle, jotta he tietävät, milloin saavut. Tällä vältyt varauksesi peruuttamiselta ja siitä, että sinulta veloitetaan maksu saapumatta jättämisestä. Jos tarvitset apua Palveluntarjoajalle ilmoittamisessa, saat apua asiakaspalvelustamme. Menomes.com ei ole vastuuvelvollinen, jos Palveluntarjoaja veloittaa sinulta maksun saapumatta jättämisestä tai peruuttaa varauksesi, tai muista seurauksista, joita myöhäisestä saapumisesta koituu.\nTekemällä varauksen suostut siihen, että sinulle lähetetään mahdollisesti hieman ennen varaustasi sähköpostiviesti, jossa on tietoa kohteesta ja jossa on varaustasi ja kohdettasi koskevia yksityiskohtaisia tietoja ja tarjouksia (myös kolmansien osapuolten tarjouksia siinä määrin kuin olet ne sallinut), sekä sähköposti, jonka lähetämme sinulle mahdollisesti heti palvelua käytettyäsi. Tässä sähköpostissa sinua pyydetään täyttämän asiakasarviolomake. Katso Yksityisyydensuoja ja evästeet – kohdasta lisätietoja siitä, miten voimme ottaa sinuun yhteyttä.\nMenomes.com vetäytyy kaikesta vastuuvelvollisuudesta, joka koskee Palveluntarjoajaan liittyvää ja Menomes.comin alustalla (tai sen kautta) tapahtuvaa kommunikaatiota. Et voi pidättää mitään pyyntöjä tai Palveluntarjoajan kanssa käytävää kommunikaatiota koskevia oikeuksia, eikä kommunikaatiosta tai pyynnöstä voi vaatia (minkääntyyppistä) todistusta tai kuittausta. Menomes.com ei takaa, että mikään pyyntö tai viesti vastaanotetaan tai luetaan, siihen vastataan tai sitä noudatetaan, viestin sisältö pannaan toimeen, tai että Palveluntarjoaja hyväksyy sen sisällön asianmukaisesti tiettynä aikana.\nKaikki Menomes.comiin tai sen Palveluun kohdistuvat vaatimukset tai valitukset tulee lähettää mahdollisimman pian, mutta kuitenkin 30 päivän sisällä tuotteen tai palvelun määrätystä käyttöpäivästä. Vaatimukset tai valitukset, jotka lähetetään myöhemmin kuin 30 päivän sisällä, saatetaan hylätä ja lähettäjän on luovuttava kaikista oikeuksista (vahingon tai maksun) korvaukseen.\nLain sallimassa laajuudessa meitä tai yhtiömme toimihenkilöitä, johtajia, työntekijöitä, edustajia, tytäryhtiöitä, affiliale-kumppaneita, jakelukumppaneita, verkkoyhteistyökumppaneista, toimiluvan haltijoita, valtuutettuja tai muita sivuston ja sen sisällön luomiseen, sponsorointiin, markkinointiin tai muuhun toimintaan liittyviä tahoja ei kuitenkaan voida pitää vastuussa (i) mistään rangaistus- tai erikoismenetyksistä, epäsuorista tai välillisistä menetyksistä tai vahingoista, tuotannon-, voiton- tai tulonmenetyksistä, maineelle tai asiakaskunnalle koituvista menetyksistä tai vahingoista tai vaademenetyksistä, (ii) mistään verkkosivuillamme saatavilla olevien Palveluntarjoajien (kuvauksessa mainittujen) tietojen (ml. hinnat, saatavuus ja luokitukset) virheellisyydestä, (iii) Palveluntarjoajien tai muiden liiketoimintakumppaneiden tarjoamista palveluista tai tuotteista, (iv) mistään kärsimistäsi tai maksamistasi (suorista, epäsuorista, välillisistä tai rankaisutoimenpiteistä johtuvista) vahingoista, menetyksistä tai kuluista, jotka johtuvat sivustomme käytöstä, käyttöhäiriöistä tai viivästyksistä tai liittyvät niihin tai (v) mistään (henkilöön kohdistuvista) loukkaantumisista, kuolemantapauksista, omaisuusvahingoista tai muista kärsimistäsi tai maksamistasi (suorista, epäsuorista, erikoisista, välillisistä tai rankaisutoimenpiteistä johtuvista) vahingoista, menetyksistä tai kuluista, jotka johtuvat (kokonaan tai osittain) Palveluntarjoajan tai liiketoimintakumppanimme (ml. henkilökunta, johtajat, virkailijat, asiamiehet, edustajat tai yhteistyökumppanit), jonka tuotteet tai palvelu on (suoraan tai epäsuorasti) laitettu saataville tai sitä tarjotaan tai mainostetaan verkkosivuston kautta, oikeustoimista, virheistä, rikkomuksista, (törkeästä) huolimattomuudesta, tahallisesta väärinkäytöksestä, laiminlyönneistä, tekemättä jättämisestä, väärästä tiedonannosta tai oikeudenloukkauksesta tai josta Palveluntuottajalla on täysi vastuuvelvollisuus, ml. (osittaiset) peruutukset, ylibuukkaukset, lakot, ylivoimaiset esteet (force majeure) ja muut syyt, jotka eivät ole meidän hallinnassamme.\nOlipa se Palveluntarjoaja, joka veloittaa (tai on veloittanut) varaamasi palvelun tai tuotteen hinnan tai Menomes.com, joka auttaa palvelun hinnan maksussa, hyväksyt Palveluntarjoajan mahdollisesti veloittamat, pidättämät, sille määrätyt ja sen maksamat verot, jotka lisätään verohallinnon määräämällä tavalla varauksen hintaan. Menomes.com ei ole vastuussa niiden varausten hintaan lisättyjen verojen veloittamisesta, pidättämisestä, määräämisestä tai maksamisesta, jotka maksetaan paikalliselle verohallinnolle. Menomes.com ei toimi pankille vastuullisena osapuolena minkään Alustalla ilmoitetun tuotteen tai palvelun suhteen.\nEllei toisin ole ilmoitettu, palveluidemme käyttöön tarvittavat tai Alustallamme saatavilla olevat tai käytetyt ohjelmistot sekä Alustallamme esitetyn sisällön ja tiedon immateriaalioikeudet (ml. tekijänoikeudet) ovat Menomes.comin ja sen hankkijoiden tai toimittajien omistuksessa.\nMenomes.com omistaa yksin kaikki oikeudet ja osakkuudet (kaikki immateriaalioikeudet) palvelun tarjoavaan Alustaan (sisältäen Alustan ilmeen, tunnelman sekä infrastruktuurin ja asiakasarviot sekä käännetyn sisällön), eikä sinulla ole oikeutta kopioida, kaapata, (hyper- tai syvä)linkittää, julkaista, mainostaa, markkinoida, integroida, hyödyntää, yhdistää tai muuten käyttää sisältöä (sisältäen kaikki käännökset ja asiakasarviot) tai brändiämme ilman kirjallista suostumustamme. Jos käytät (kokonaan tai osittain)(käännettyä) sisältöämme (sisältäen asiakasarviot) tai omistat muita Alustan tai (käännetyn) sisällön tai asiakasarvioiden immateriaalioikeuksia, hyväksyt, siirrät ja varaat kaikki immateriaalioikeudet Menomes.comille. Laiton käyttö tai yllä oleva toiminta tai käytös on immateriaalioikeuksien (sisältäen tekijän- ja tietokantaoikeuden) loukkaus.\nTägää kommentteihin sinkku-kaverisi osallistuaksesi kahden sinkkumelonnan arvontaan! Voittajat saavat mahdollisuuden löytää "Sen Oikean" melontaretkeltä 20.5. 😍 Palkinto on arvoltaan 80€. Aikaa osallistua 13.5. asti. Onnea kisaan! ... See MoreSee Less\n© 2018 Menomes | Sivuston toteutti Nettikaks Oy


Kaakkois-Suomen Kokoomusnuoret: Suomi Kreikan jalanjäljillä\nEtelä-Savon Kokoomusnuoret ry on huolestuneena seurannut suomalaisten poliitikkojen harjoittamaa holtitonta velanottoa ja välttämättömien leikkausten välttelyä. Ilman pikaista asennemuutosta päädymme ennen pitkää Euroopan kriisimaiden surulliseen joukkoon.\nKansainvälinen valuuttarahasto IMF on arvioinut Suomen kestävyysvajeen olevan 6 prosenttia, Kansainvaltaisten markkinatalousmaiden yhteistyöjärjestö OECD päätyi arviossaan 8 prosenttiin. Suomen valtiovarainministeriö esittää kestävyysvajeen suuruudeksi puolestaan 5 prosenttia ja Elinkeinoelämän tutkimuslaitos 2,5 prosenttia. Ulkomaiset arviot ovat siis selkeästi suomalaisia arvioita synkempiä, mikä oli asianlaita myös Kreikassa.\nValtionvelkaa kasvatetaan seuraavan vaalikauden ajan vuosittain noin 8 miljardin euron verran. Väestön ikääntyminen ja korkomenojen kasvu lisäävät taloudellisia paineita. Uutta Nokiaa on turha odottaa –\nvarsinkaan nykyisellä raskaalla yritysten tulo- ja pääomaverotuksen tasolla.\n– Veronkorotuksilla vain estämme talouskasvun syntymisen, Etelä-Savon Kokoomusnuoret ry:n puheenjohtaja Annaliisa Räsänen toteaa.\nLeikkauksilta ei voida enää välttyä. Poliitikkojen olisi nyt korkea aika lopettaa Suomen kansalaisten aliarviointi ja alkaa harjoittaa kestävää talouspolitiikkaa, joka luo edellytykset myös tulevien sukupolvien